Ini 5 Tip Ustaz Don Kongsikan Jika Mahu Mencari Keberkatan Hidup. Nombor 1 Dan 3 Cukup Mudah!

Memperoleh rezeki melimpah ruah namun tidak berkat, tidak ada maknanya. Walaupun kita memiliki harta yang yang banyak, kehidupan yang mewah namun hati tidak tenang dan bahagia, ini menunjukkan kepada kehidupan yang tidak diberkati. Ibarat istana kosong tanpa berpenghuni.

Berikut petikan dari tazkirah Ustaz Don Daniyal. Mari fikir-fikirkan.

“Bukan hanya daging babi, haiwan tak disembelih, atau pun arak sahaja yang kita perlu jaga sangat-sangat supaya tidak masuk ke dalam perut. Ada lagi sumber yang lain kita perlu elak dicampurkan dengan darah daging.

Nasi yang dimakan memang halal, tetapi kalau dibeli dengan gaji yang ditipu pun ragu statusnya. Jadi ragu disebabkan semasa waktu kerja, guna talian internet ofis berjam-jam melayan Facebook peribadi, lepak-lepak di kantin, kafeteria, ataupun konon keluar jumpa klien tetapi sebenarnya klien untuk bisnes sendiri. Ataupun pergi rumah kawan untuk dengar gosip terbaru.

Makan ayam goreng yang JAKIM sahkan halal, tetapi dibeli guna wang claim yang diada-adakan. Claim hotel, tetapi sebenarnya menginap percuma di rumah saudara-mara. Minta pemandu teksi keluarkan resit palsu. Claim mileage ke lokasi meeting, tetapi melencong membeli belah sebelum pulang ke ofis.

Sengaja lengah kerja waktu pejabat kerana mahu claim overtime. Ambil kertas A4, sampul surat, selotep, guna mesin fotostat pejabat untuk urusan bisnes online milik sendiri. Kadang-kadang, badan asyik sakit-sakit, duit asyik tak cukup, masalah bertimpa-timpa, bukan sebab Tuhan tak sayang. Bukan sebab orang aniaya. Bukan sebab santau atau kerja jin. Tetapi puncanya daripada diri sendiri yang tak mengawal hati.

Fikir dalam-dalam. Apabila musibah; tidak perlu tuding jari, ataupun bertanggungjawab atas perilaku sendiri”.

*KEBERKATAN YANG DICARI*

*5 cara untuk mendapat pahala setelah mati:*

1. Beli Al – Quran kepada seseorang, setiap kali dia membacanya kamu akan menerima pahala.

2. Sedekah kerusi roda kepada hospital, setiap kali orang sakit menggunakannya nescaya kamu akan mendapat pahala.

3. Turut serta dalam pembinaan masjid.

4. Meletak watercooler di tempat awam.

5. Menanam pokok. Kamu menerima pahala sekiranya ada manusia ataupun binatang berteduh di bawahnya atau makan darinya.

Sumber: Mohd Zamri (facebook)


Bila Ada Anak Perempuan Kena Cara Betul Mendidiknya. Ikuti Pesanan Kaunselor Ini

Bila ada anak perempuan.

Anak sulung saya Allah beri seorang perempuan.
Jujur
Masa dia kecil kecik dulu
Tak rasa sangat cabarannya
Tapi bila dah besar makin terasa cabarannya

Mak sentiasa pesan,
Ada anak perempuan jangan ambil mudah..
Jangan buat tak endah
Tanggungjawab nya berat
Tugasnya amat besar

Jaga anak perempuan tak sama dengan anak lelaki

Bila ada anak perempuan
Anak perempuan jangan dibeli pakaian seksi seksi
Bukanlah mahu diajar anak bertudung litup
Tapi cukup mengajar anak berpakaian sopan.
Tidak terdedah sana sini
Tidak ketat menonjol
Ajarkan mereka erti malu
Ajar pakai yang sopan sopan
Besederhana menikmati zaman kanak kanak

Bila ada anak perempuan
Tak boleh dibiar tidur sana sini
Harus diajar tidur setempat di dalam bilik
Bahayanya ada dimana mana
Jangan percaya kepada sesiapa

Bila ada anak perempuan
Ajarkan mereka sentuhan selamat
Ajarkan mereka sentuhan tidak selamat
Jangan biarkan anak berseorangan
Sentiasa temani mereka
Biar kita susah hari ini
Dari menangis dikemudian hari

Bila ada anak perempuan
Ajarkan mereka tentang harga diri
Ajar mereka untuk sayang diri sendiri
Kerena diri mereka sangat berharga

Bila ada anak perempuan
terangkan kepada mereka tentang haid, dan kehamilan bila mereka sudah baligh
Usah malu untuk memberi ilmu
Bimbang mereka cari di tempat salah

Bila ada anak perempuan
Pilihlah rakan untuk mereka
Kenali juga siapa kawan mereka
Rakan yang baik menjadi penguat
Rakan yang nakal menjadi pemusnah

Bila ada anak perempuan
Selalu lah diperiksa handphone mereka
Apa yang dikongsi
Apa yang ditulis
Ambil tahu

Bila tiba saat kau lepaskan mereka-Hidup berjauhan
Sentiasa ingatkan mereka
Jagalah diri baik baik
Jagalah maruah diri
Jagalah maruah keluarga

Biarlah orang kata kita kolot
Biarlah orang kata kita syadid

Bila ada anak perempuan
Berdoalah,
Mohon dijaga kehormatan diri mereka
Mohon dijaga keselamatan mereka
Moga moga Allah jaga dan lindung.

Ikhlas,
Ibu kakak aufa


“Alhamdulillah Rezeki Berganda.” Menang Naib Juara MLM 2021, Ali Puteh Kongsi Berita Gembira Timang Anak Keempat

Rezeki berganda buat pelawak Ali dari Kumpulan Puteh apabila baru menimang cahaya mata keempatnya selepas merangkul gelaran naib juara program Maharaja Lawak Mega 2021 (MLM2021).

Ali atau nama sebenar Syed Ali Mubarak Syed Mohd Ridzuan, 32, memaklumkan isterinya, Melati Fitri selamat melahirkan bayi lelaki secara normal di sebuah pusat perubatan di Kuala Lumpur.

“Alhamdulillah syukur pada Allah, isteri saya selamat melahirkan seorang baby boy pada pukul 2.40 petang.

“Semua proses kelahiran dipermudahkan dan isteri serta bayi berada dalam keadaan sihat.

“Perasaan saya menanti kelahiran kali ini sama sahaja macam kelahiran sebelum ini,” katanya ketika dihubungi mStar.

Berkongsi kegembiraan tersebut, Ali dan isteri masih belum membuat keputusan mengenai nama yang sesuai untuk diberikan.

“Buat masa ni nama belum terfikir lagi, kami selesaikan dulu urusan di hospital sampai baby balik rumah dulu.

“Cukup masa dan bila dah jumpa nama barulah kita beritahu nama anak kami itu.

“Apa-apa pun saya nak berterima kasih kepada mereka yang sentiasa mendoakan kami,” ujarnya.

Untuk rekod, Ali dan Melati Fitri Abdullah mendirikan rumah tangga pada Mei 2016.

Pasangan ini dikurniakan dua anak perempuan Sharifah Nur Aaira Qaireen, 4, dan Sharifah Nur Ainul Mardhiah yang meninggal dunia selepas tiga bulan dilahirkan akibat komplikasi jantung.

Pada 25 September tahun lalu, mereka dikurniakan cahaya mata ketiga, Syed Umar Iskandar yang kini berusia setahun.


Macam Kakak Adik! Anne Ngasri Syukur Anak Teruna Dah Cecah Umur 18 Tahun “Cepat Masa Berlalu”

Kalau ingat cerita dulu-dulu, “Cili Padi” mesti mengenali pelakon kecil molek, siapa lagi kalau bukan Datin Anne Ngasri.

Sudah lama berdiam dalam bidang seni, tetapi aktif di media sosial, baru-baru ini Anne ada memuat naik satu perkongsian di laman Instagram miliknya dengan membuat ucapan khas sempena ulang tahun kelahiran anak sulungnya, Suffian Hakiem Sumali yang kini sudah meningkat remaja iaitu sudah mencecah 18 tahun.

“Syukur Alhamdulillah, Today is my eldest son 18th Birthday , @suffianhakiem . Time flies 😇. May Allah ease ur way, shower you with love and protect u always, Aminnn . Good luck in life and make us proud! We Loves u so much! ❤ Suffian Hakiem Sumali” tulisnya di ruangan kapsyen.

Yang menjadi perhatian orang ramai dalam perkongsian tersebut adalah wajah Anne yang tak dimamah usia dan kelihatan seperti kakak dan adik bila bersama anak sulungnya itu.

Meninjau di ruangan komen, rata-rata pengikutnya memuji Anne yang dilihat masih cantik dan awet muda seperti sebelum ini. Malah ada juga yang berseloroh keturunan2 ngasri seakan vampire kerana adik beradik Anne yang lain juga kelihatan muda.


Dapur Cantik & Bersih Bukan Tak Masak, Tapi Habit Tak Suka Bersepah. Ramai Beri Pujian!

Lazimnya ruang memasak adalah ruang yang penuhi dengan sisa minyak dan barang-barang masak termasuk kuali, periuk dan barang perkakasan lain. Jika yang masak hari-hari tentu dapur agak kelam kabut.

Namun itu segelintir sahaja, ada juga yang jenis tidak suka dapur kelihatan bersepah walaupun memasak setiap hari.

Mereka sanggup mengemas semua perkakasan memasak sebelum masuk tidur. Barang-barang dibasuh dan ruang memasak di lap dengan sempurna agak tiada kesan minyak memasak.

Sikap kerajinan luar biasa ini, menyebabkan ada yang beranggapan dapur yang cantik biasanya pemlik tidak memasak.

Bagaimana pun beliau turut membantu isteri mengemas ruang dapur. Katanya, sikap pembersih ini patut menjadi amalan agar menjadi ikutan anak-anak.

Ramai warganet bersetuju dengan pandangan lelaki ini. Malah ada yang berkongsi ruang dapur yang dijaga kebersihan dan deko yang kemas.

Apa yang pasti, dapur yang bersih dan kemas, akan membuatkan kita memasak dengan penuh kasih sayang dan tenang.

Jom projek kemas dapur hujung minggu ni!


“Allah Jemput Sehari Selepas Abang Gembira Sambut Birthday. ‘Pinjaman’ Tak Ternilai Selama 12 Tahun!

Siapa sangka, birthday yang disambut gembira bersama anak-anak dan isteri menjadi kenangan terindah yang tidak akan dilupakan buat selama-lamanya.

Perkongsian wanita bernama Nurul Husna yang kematian suami akibat sakit jantung benar-benar mengubah segalanya.  Sang suami yang menjadi nadi rumahtangga pergi tanpa sebarang pesan.

Our last family portrait bersama arwah.

29 Mei 2022, 28 Syawal 1443H (Ahad)

Kami sambut 2 hari awal birthday arwah disebabkan ada kekangan masa. Masa ni, arwah tak tunjuk langsung tanda yang pelik.

Dia tetap sama macam selalu. Happy go lucky, makan lalu, tak merungut sakit, tak dak perkataan atau ayat yang luar biasa pon yang akan membuatkan kita rasa ada sesuatu yang tak kena.

31 Mei 2022, 30 Syawal 1443H (Selasa)

‘Happy Birthday Papa’.

Kebetulan arwah perlu selesaikan urusan kerja di Johor. Aku bila ada hari² penting macam ni yang memerlukan perjalanan yang jauh, aku mula tak sedap hati. Tapi memikirkan demi sesuap nasi kami anak beranak, aku izinkan.

Arwah sampai dari Johor dalam pukul 10.00 malam. Dia pegi lepak makan dulu dan balik rumah dalam pukul 11.15 malam.

Aku dan anak² dah standby kek belakang pintu, nak surprise kononnnya.

Zieya ada ada tanya,

“Mama, kenape kite nak potong kek papa lagi, kan kita dah potong kek hari tu? “

Lancar ja mulut aku menjawab,

“Antara mama dengan papa, kita tak tau sapa yang akan meninggal dulu. Selagi ada masa, kita ambik peluang untuk raikan hari² istimewa macam ni”

Dan malam tu berlalu dengan penuh gelak ketawa kami anak beranak.

1 Jun 2022, 1 Zulkaedah 1443H (Rabu)

Arwah uruskan anak² yang bersekolah macam biasa. Aku pulak pegi pejabat, last jumpa arwah pagi tu ja, aku salam dan bergegas sebab dah lambat.

Pukul 1.41.petang, aku masih berwhatsapp dengan arwah. Pukul 3.30 petang aku whatsapp tapi tak da respond. Masa ni langsung tak rasa apa sebab aku andaikan arwah mungkin sibuk uruskan anak kecil kami, Hafiya.

Pukul 5.20 petang, aku sampai rumah. Dari luar dengar suara Hafiya nangis, bukak pintu tapi berkunci. Dah rasa pelik kenapa pintu berkunci. Selalu petang macam ni pintu tak kan berkunci sebab arwah dah keluar ambik anak² balik kafa.

Buka ja pintu rumah, ada sesusuk tubuh yang sangat aku kenali dah terbaring kaku, dihujungnya ada anak kecil yang menangis, entah untuk berapa lama aku tak pasti.

Allahuakbar.

Aku berlari dapatkan arwah. Aku pegang tangan, aku pegang leher, aku bukak mata arwah. Sejuk, tiada respond dan tanpa sebarang nadi. Hati aku kuat mengatakan yang arwah dah tak ada.

REDHA.

Pelan² aku capai anak kecil, aku call 999. Pihak berkenaan nak guide cara cpr tapi aku menolak, sebab hati aku kuat mengatakan arwah dah tak ada masa tu. Dengan anak yang tengah menangis mana mungkin aku ada kekuatan untuk buat cpr. Cuma aku mintak ambulance datang dengan segera.

Aku call anak buah arwah, family dan beberapa kenalan untuk datang rumah. Aku whatsapp dan call family untuk maklumkan keadaan arwah.

Pihak ambulance sampai, depa mintak izin untuk buat cpr. Aku jugak mintak izin untuk uruskan Hafiya dan solat asar. Selesai solat, selesai jugak cpr, pihak paramedik maklumkan yang arwah dah tak ada.

Innalillahiwainnailaihirajiun.

REDHA, aku redha dengan ujianMu ya Allah.

Aku tanyakan apa langkah seterusnya sebab aku tak dak pengalaman uruskan kes macam nie. Jiran² sebelah mula datang menjenguk, dan mula membantu mana yang patut.

Dari urusan dengan pihak polis, surau, perbadanan Putrajaya, semua selesai dengan mudahnya, alhamdulillah Ya Allah. Jiran² tolong, komuniti Presint 11 tolong, family dan kawan² jugak tidak terkecuali.

Bermula maghrib, ramai kenalan arwah, kenalan aku sendiri, jiran-jiran, family, yang jauh yang dekat memenuhi ruang rumah. Sungguh aku tak sangka terlalu ramai yang sayangkan arwah.

Bagi yang bertanyakan apa sakit arwah, cukup aku simpulkan arwah meninggal disebabkan jantung.

Dan malam berlalu dengan terlalu perlahan bagi aku. Mungkin untuk aku habiskan masa² akhir aku bersama arwah dengan sebaiknya.

Sambil membaca yassin, baca al-quran, aku usap perlahan muka arwah, tangan arwah, badan arwah. Ya, ini kali terakhir aku berpeluang untuk berkhidmat untuk insan yang paling aku sayang.

Tenangnya arwah, bersih mukanya. Lagi buatkan aku redha. Aku tau, arwah orang yang sangat baik. Dia dah jalankan tanggungjawab sebagai hamba, sebagai suami, sebagai papa, sebagai kawan, sebagai jiran, sebagai anak, abang ipar dan adik dengan sebaiknya.

2 Jun 2022, 2 Zulkaedah 1443H (Khamis)

Arwah dibawa ke Surau Al-Furqan, Presint 11 untuk dimandikan, dikapankan dan solat.

Masha Allah bang, ramainya orang. Ramai yang sayangkan abang. Abang baik, semua orang cakap benda yang sama. Abang suka belanja makan dalam diam, abang mudahkan urusan orang, abang baik dengan semua. Subhanallah.

Urusan disurau selesai dengan mudahnya. Pihak surau dan team pengurusan jenazah sangat membantu. Alhamdulillah.

Perjalananan diteruskan ke Tanah Perkuburan Islam, Presint 20, Putrajaya.

Sekali lagi, ramainya orang sayangkan abang. Masha Allah. Urusan pengkebumian berjalan dengan lancar, pihak perbadanan sangat menyantuni keluarga arwah dan menjalankan khidmat dengan sebaik mungkin.

Talkin dibacakan, untuk iktibar dan peringatan untuk kita yang masih hidup didunia.

Abang, selamat jalan ke negeri abadi. Ayang redha. Abang seorang yang sangat pentingkan keluarga, family man. Nak lepak makan dengan kawan² pon abang pastikan kami anak bini abang makan dulu.

Abang sangat baik untuk ayang dan anak². Abang cuba penuhi setiap masa bersama dan keinginan kami tanpa rasa jemu.

Allah jemput abang sehari selepas abang dah gembira menyambut birthday dengan ayang dan anak². Allah bagi pinjaman tak ternilai nie selama 12 tahun untuk kita bersama. Sayangnya Allah dekat kita kan bang. Dan yang pasti, Allah lebih sayangkan abang.

Walaupun ayang tak tau macam mana saat² akhir pengakhiran abang, ayang tak tau pukul berapa abang pergi, ayang tak tau sebab apa abang boleh rebah.

Tapi ayang pasti, abang hanya nak mudahkan urusan ayang dengan menguruskan jenazah abang. Semua tu tetap menjadi rahsia Dia, Maha Pencipta dan disaksikan anak kecil, Hafiya yang masih tak mengerti apa.

Allahuakbar.

6 Jun 2022, 6 Zulkaedah 1443H (Isnin)

Hari ni genap 6 hari hidup kami tanpa kehadiran abang disisi. Ayang tau abang ‘ada’. Anak² semua okei, main dengan sepupu² bagi hilangkan rasa rindu kat abang.

Cuma Hafiya, badan dah dedar. Rindu papa barangkali, tapi tak reti nak luah 🥺.

Abang, doakan ayang kuat nak galas tanggungjawab sebagai mama dan papa. Doakan ayang berjaya pimpin anak² hingga ke syurga. Abang tunggu kami kat sana, ya.

Buat kenalan arwah, kawan² sekolah, kawan² politeknik, kawan² UiTM, kawan² bola, kawan² futsal, kawan² grab, kawan² proton, kawan² banker, kawan² lepak makan, kawan² rumah sewa dan semua yang mengenali,

sekiranya arwah ada buat salah silap, saya bagi pihak arwah mohon ampun dan maaf dari hujung rambut hingga ke hujung kaki. Dan sekiranya arwah ada berhutang, mohon sangat² maklumkan kepada saya ya.

Buat keluarga tercinta samada keluarga sendiri dan keluarga mertua, jiran², kawan² yang mengenali husna dan yang sangat husna sayang, kawan sekolah rendah, kawan sekolah menengah, kawan rumah sewa, kawan poli, kawan uitm, kawan KSM, kawan KDN dan terutamanya kawan² JPK, terima kasih atas sokongan dan kasih sayang semua.

Terima kasih atas keprihatinan dan kebajikan, terima kasih untuk doa² dan ucapan kekuatan. Terbukti husna tak keseorangan.

Doakan husna terus kuat, demi anak² dan perjalanan masa depan. Mohon juga doakan arwah ya.

Big hugs.

Assalamualaikum dan Al-Fatihah.

Sumber: Nurul Husna


Cantik Macam Mama! Wajah Puteri Ameerah Jadi Tumpuan, Makin Seiras Azrinaz Mazhar Hakim

Kelibat anakanda ke-12 kepada Duli Yang Maha Mulia Paduka Seri Baginda Sultan Brunei, Sultan Hassanal Bolkiah, Yang Teramat Mulia Paduka Seri Pengiran Anak Puteri Ameerah Wardatul Bolkiah menyita jutaan perhatian warga maya daripada Malaysia dan Brunei Darussalam.

Video yang memaparkan anakanda Sultan Hassanal Bolkiah Mu’izzaddin Waddaulah dan bekas pengacara televisyen, Azrinaz Mazhar Hakim itu tular di laman sosial TikTok.

Tiada lagi imej kanak-kanak, baginda kini semakin membesar dan meniti usia remaja. Kejelitaan puteri yang tinggi lampai itu semakin terserlah.

Kompilasi beberapa foto dan video Puteri Ameerah Wardatul Bolkiah, 15, yang menghadiri Charity Polo Day 2023 bertempat di kelab The Royale Polo and Riding Jerudong, Brunei bersama Sultan Hassanal Bolkiah dan kerabat lain mengubati kerinduan warganet yang sentiasa mengikuti perkembangan terkini baginda.

Biarpun hanya memakai persalinan kasual yang ringkas, puteri remaja ini tampak anggun dan elegan.

Gaya sederhana itu menambahkan keayuan dan aura baginda sebagai seorang puteri.

Azrinaz dalam hantarannya di Instagram akhirnya membuka mulut tentang cahaya mata keduanya.

“Gambar awak (Puteri Ameerah Wardatul Bolkiah) telah viral beberapa hari ini.

“Saya sememangnya menerima banyak direct message (dm) dan tag daripada warganet.

“Ramai yang mengatakan kami seiras. Keanggunan dan kecantikannya lebih daripada itu,” titip bondanya.

Sejak berpisah pada tahun 2010 Azrinaz acap kali memuat naik tentang putera dan puterinya.

Selain Puteri Ameerah Wardatul Bolkiah, Azrinaz juga memiliki seorang putera iaitu kakanda Puteri Ameerah.

Putera sulungnya, Duli Yang Teramat Mulia Paduka Seri Pengiran Muda Abdul Wakeel kini berusia 17 tahun.

Puteri Ameerah kini menuntut di Sekolah Antarabangsa Jerudong (Jerudong International School Brunei) sejak tahun 2017. Terdahulu, baginda menerima pendidikan di Sekolah Antarabangsa Brunei (ISB).

Untuk rekod, Azrinaz dan Sultan Hassanal Bolkiah mendirikan rumah tangga pada Ogos 2005 sebelum berpisah pada Jun 2010.

Azrinaz melangsungkan perkahwinan keduanya dengan Fairos Khan pada 1 Mei 2018.

Mereka dikurniakan dua cahaya mata perempuan iaitu Areesya Malaykha, 4, dan Atheera Medinah, 2.

Sumber : Instagram @nazrinazmazharhakim


Saiful Nang Guna “Sistem Roll Call Adaptasi Daripada Disiplin Solat Untuk Didik Anak. Ibu Bapa Patut Baca Ni!

Anak merupakan anugerah dari Allah s.w.t yang tiada tandingannya. Selain menjadi penyambung keturunan, zuriat adalah amanah buat ibu bapa yang berperanan mendidik anak-anak mengikut landasan-Nya.

Bagi Mohamad Saiful bin Haji Nang atau lebih dikenali sebagai Saiful Nang, dia dan isteri Dr Intan Salwani Ahamad mempunyai cara tersendiri mendidik empat orang puterinya.

Bagi Saiful dan isteri, mereka berusaha untuk menerapkan didikan berteraskan Islam sejak anak-anak masih kecil lagi. Malah, mereka memperkenalkan sistem yang dikenali sebagai roll call sebagai salah satu cara untuk mendekatkan anak-anak dengan ajaran Islam dan pencipta-Nya. Kata Saiful, sistem ini diadaptasi daripada disiplin solat yang wajib dilaksanakan oleh setiap umat Islam sebanyak lima kali dalam sehari.

“Setiap hari Allah mewajibkan kita melakukan roll call ini sebanyak lima kali sehari. Ada yang datang roll call secara sendirian dan ada juga melakukannya secara berjemaah yang mana umum mengetahui, ia punya lebih kebaikan.

Jadi, saya terapkan disiplin yang sama terhadap anak-anak. Setiap hari mereka akan roll call sebanyak dua kali iaitu sebelah pagi dan malam. Biasanya, saya sempat bersama mereka pada waktu pagi untuk memberi pesanan dan harapan yang perlu mereka pegang sebagai iktibar,” ujar bapa kepada Orked, 9 tahun, Seri, 7 tahun, Lela, 5 tahun dan Wafa , 3 tahun.

Berjiwa prihatin & penyayang

Saiful Nang bukan sahaja sangat mengambil berat perihal keluarga dan anak-anaknya, malah dia sekeluarga berusaha menyebarkan nilai kasih sayang terhadap insan yang memerlukan. Dengan sokongan sahabat handal seramai 20 orang, mereka telah menubuhkan Rumah Pengasih Warga Prihatin (RPWP) pada tahun 2005 lalu yang menempatkan anak-anak yatim dan asnaf. Malah, Dr Intan Salwani turut bertindak sebagai pendidik di Akademi Insan Prihatin.

“Selain praktik bersama anak-anak, saya juga menggunakan kaedah yang sama di RPWP. Malah, saya dan isteri tidak pernah mengasingkan pendidikan anak-anak sama seperti anak-anak yatim dan asnaf di sini.

Mereka tidur di tempat yang sama dan makan di tempat yang sama. Hatta, saya dan isteri juga berkongsi tempat tinggal bersama 45 orang anak yatim dan asnaf di sebuah rumah sewa sementara di Bangi. Kami berada di situ kerana ruang di induk sudah tidak mencukupi sehingga kami terpaksa menyewa rumah lain. Bayangkan setiap pagi roll call, memang meriah dan kami gembira,” ujar Saiful apabila ditanya mengenai sistem yang memberi manfaat terhadap perkembangan sahsiah anak-anak.

Tambah Saiful lagi, kaedah perhimpunan ini dijalankan dalam suasana syura yang indah apabila anak-anak ini mengakui istighfar harian mereka atas apa kesalahan yang mereka sendiri lakukan sepanjang hari. Sebagai pengatur, saya memberi  pesanan yang berulang-ulang tanpa jemu,” ujar Saiful yang tertarik dengan kaedah yang dijalankan oleh Ibu kepada Sultan Mehmet Alfateh  yang  sentiasa mengulangi visi Sultan Murat (bapa Alfateh) untuk anaknya meroboh tembok Constantinople secara ulangan yang banyak.

Teknik ulangan

“Sistem ini bukan saya yang pilih sebaliknya sistem yang Allah ajarkan. Inilah amalan nabi yang makin dilupakan dan tidak popular dilakukan. Alhamdulillah, hasilnya sangat baik. Dalam roll call pagi juga, anak-anak mengangkat baiah (ikrar) harian mereka sebagai anak kepada ibu bapanya. Bukankah itu menarik dan menjadi ritual ulangan sehingga ia boleh dilaksanakan?”

“Saya mengguna pakai kaedah ini sejak anak saya yang pertama mula pandai bercakap walaupun pelat,” ujar Saiful panjang lebar yang yakin konsep tersebut mampu membentuk keperibadian yang baik dalam diri anak-anak.

Tip Ibu Bapa Untuk Menjadi Tauladan Anak-Anak:

Sumber: Majalah Keluarga Oktober 2016


Niat Nak Kongsi Je Tapi Rupanya Anak Jadi Mangsa, Pesanan Penting Ni Mak Ayah Wajib Baca!

Sungguh, kita sekadar nak kongsikan rasa gembira bila mana tengok anak dah mula pandai pose.

Nak simpan semua momen indah dalam hidup kita. Semuanya kita muat naik dalam media sosial. Semuanya sekadar  suka-suka.

Namun kita tak pernah fikir pasal bahaya. Malah kita tak pernah sedar anak kita boleh jadi mangsa!

Perkongsian saudara Khairul Hakimin Muhammad ni mak ayah kena baca!

Baru-baru ini saya sempat bersembang dengan aktivis yang berperang dengan mereka yang sukakan kanak-kanak dan menggunakan gambar serta apa sahaja bahan untuk dijadikan sebagai tontonan dan imaginasi lucah. Ternganga dan ianya jadi perit sangat. Berdebar ya Allah.

Saya agak terkejut dengan apa yang diperkatakan kerana kesemua perkara itu adalah benda normal yang ibu bapa akan buat kepada anak-anak dengan memuat naik dengan perasaan kasih sayang dan cinta. Biasanya kita sebagai ibu bapa ini hanya sekadar nak berkongsi kegembiraan sahaja.

Namun, dalam lebih 2 billion pengguna Facebook dan Instagram hari ini, ada lebih dari 1% yang mempunyai masalah sukakan kanak-kanak dan boleh eksploitasi mereka.

Gambar-gambar ini adalah dari anak-anak yang berusia 1 hari hingga 13 tahun. Malah ada yang gunakan lebih dari itu.

Ini merupakan langkah kita untuk berjaga-jaga. Elakkan dari mengambil gambar-gambar ini, dan sekiranya pernah termuat naik, delete:

1. Gambar keseluruhan badan walau berbaju.

2. Gambar tidak berbaju (tak kira lelaki atau perempuan).

3. Gambar mandi-manda di bilik air, tab, sungai atau kolam atau laut atau di mana-mana.

4. Gambar anak-anak sedang bersiap.

5. Gambar baru bangun tidur.

6. Gambar sedang tidur.

7. Gambar dari belakang badan.

8. Gambar bahagian badan seperti punggung, perut dan dada.

9. Gambar sedang memakan pisang, aiskrim, lollipop serta yang seangkatan dengannya.

10. Gambar berpeluk dengan ibu atau ayah atau sesiapa sahaja.

11. Gambar yang tidak bersedia seperti dalam keadaan terkangkang, berdiri dengan 1 kaki di atas, mengangkat tangan serta bercekak pinggang.

12. Gambar sedang berbaring.

Kawan-kawan, dari pandangan manusia normal. Ia tak beri kesan apa-apa. Namun dari seorang yang sedang sakit, atau mempunyai masalah mental tentang berkehendakkan anak-anak, ia sangat merbahaya.

Ada lebih 4,000,000 gambar anak-anak tersebar setiap bulan di media sosial dan lebih 15% digunakan sebagai bahan imaginasi lucah kepada mereka yang berhati busuk ini.

Sungguh, kita yang perlu jaga, kita yang perlu kawal.

2 jenis gambar yang sukar mereka lakukan apa-apa ialah:

1. Gambar wajah sahaja.
2. Gambar dari atas dada hingga kepala.

Beri pesanan ini kepada semua kawan-kawan, ahli keluarga dan teman rapat. Please, tak boleh endahkan, ia sebuah perjuangan besar-besaran dan kita perlu hentikan semua ini dari menyumbat mata dan jiwa mereka dengan gambar anak-anak kita sendiri.

Begitulah.

Khairul Hakimin Muhammad
Hentikan sama-sama.

Kredit: Khairul Hakimin Muhammad


“Rezeki Tu Kena Dijemput!” Ketahui Caranya Untuk Sama Amalkan.

Perkongsian lelaki ini apabila mendengar tazkirah bersama seorang ustaz berkenaan menjemput rezeki, elok kita sama-sama hayati. Agar rezeki yang melimpah ruah juga menjadi milik kita.

“Rezeki ini, kita kena jemput dia masuk dalam rumah kita, pejabat kita, kilang kita, kedai kita, perut kita, keluarga kita, semuanya kena berjemput. Tak boleh main-main biarkan dia duduk luar dan berlegar,”

Gulp. Tak pernah saya dengar mana-mana orang cakap begitu. Saya pun duduk sahajalah mendengar ustaz yang duduk di mejanya. Jadi orang yang ke sana ke mari, solat di mana-mana surau yang kami singgah memang selalulah nak cepat, dan selalu juga dapat momen begini rasa susahnya nak lepaskan.

Beliau menyambung,

“Nak jemput ia masuk, kena ada 2 cara ini,” saya pun lekas ambil telefon dan taip semuanya! Kahkah, ini bagus woih.

1. Rezeki akan mengetuk pintu rumah kita, apabila kita mendahulukan adab terhadap rezeki sebelumnya. Contohnya, adab semasa makan, adab semasa dapat gaji, adab semasa sihat, adab semasa kuat dan adab semasa hebat.

Semua benda ini ada adab-adabnya. Dan itulah rezeki yang kita dapat sebelum atau pada waktu semasa.

Ada makanan lebih, kongsi. Ada gaji lebih, simpan dan beri kepada keluarga dan ibu bapa, ada kesihatan lebih, bantu orang, ada kemahiran yang hebat sikit, tolong orang. Itu semua akan menyebabkan ‘rezeki’ lama akan beritahu kepada ‘rezeki’ baru untuk kembali ketuk ke rumah kita semua.

2. Menghormati pembawa dan pemberi rezeki. Umumnya kita tahu yang ibu bapa itu adalah anugerah yang sangat besar nilainya.

Namun ramai tak sedar yang mereka itu adalah pembawa rezeki kepada kita semua. jadi, bagaimana ingin teruskan rezeki itu masuk ke dalam rumah kita, diri kita dan keluarga adalah dengan menyenangkan ibu bapa, memberi keselesaan serta membantu semasa senang dan susah.

Waktu lapang, balik. Waktu sibuk, telefon. Dan tak boleh berkira sesen pun sekiranya mereka minta apa-apa. Biar berhabis, nanti adalah yang Allah akan ganti.

Satu lagi, tentang pemberi rezeki. Semua orang boleh sebut, “rezeki ini Allah beri,” namun tak tahu disebalik Allah beri itu, ada satu makhluk yang sentiasa melihat dan membawa doa kita naik ke atas.

Ia disebut berkat.

Makhluk berkat ini sentiasa dengan kita. Apabila kita berbuat kebaikan, si berkat ini akan naik ke atas. Lalu berjumpa Allah dan beritahu yang kita ini sentiasa berkongsi, sentiasa bersyukur dan selalu meminta kepada Allah sama ada dalam bentuk sikit atau banyak.

Dalam solatnya, dalam puasanya, dalam sedekahnya, ada sahaja yang dia minta-minta. Dan yang paling besar dalam setiap permintaannya iatu, dia mulakan dengan taubat, memohon keampunan dan kemaafan di atas segala dosanya.

Lalu barulah dia meminta rezeki yang melimpah-limpah untuk dia, untuk emak ayahnya, untuk adik beradiknya, untuk keluarganya, untuk jirannya, untuk kawan-kawannya dan untuk semua yang mengenalinya.

Ustaz itu duk ulang banyak kali, “berkat ini datang apabila kita nak orang sekeliling kita pun diketuk pintu rumahnya oleh rezeki-rezeki, kita bahagia apabila orang lain dapat rezeki itu memang sebuah kesempurnaan hati.”

Lalu Allah makbulkan kita punya permintaan.

Begitulah. Saya tulis kembali di sini untuk kalian semua. semoga kita boleh buat sama-sama ya.

Semoga bermanfaat, begitulah.


“Takpe La. Saya Takde Duit. Saya Tak Nak Ubat..” Petugas Farmasi Kasihan & Terus Bayarkan. Ramai Puji!

Berat mata memandang, berat lagi bahu yang memikulnya. Begitulah bebanan ujian kepayahan, kesusahan dan kesulitan hidup yang ditanggung oleh setiap antara kita, punya kisah deritanya yang tersendiri.

Ini sebagaimana satu kejadian yang dikongsikan oleh @anne-nma di Twetter ketika itu sedang berada di sebuah klinik menemankan ayahnya yang sakit untuk mendapatkan pemeriksaan doktor.

Ini kisah yang dikongsikan olehnya dan semoga lebih ramai lagi antara kita yang berhati ikhlas dan baikh hati  membantu insan yang dalam kesusahan. Memandangkan waktu dan ketika berdepan dengan pandemik Covid-19 ini, ramai sedang ‘berjuang’ demi kelangsungan hidup.

Malam tadi, 22 June, kejadian berlaku dalam pukul 10 lebih. Aku pergi klinik, hantar ayah sebab sakit batu karang. Klinik semua dah tutup, yang bukak Pusat Perubatan Intan je. Sebab dorg bukak 24Jam. Aku tunggu ayah masuk jumpa doctor depan entrance klinik.”

Tiba-tiba aku dengar kakak kat kaunter ubat, tengah sembang dengan orang farmasi. Farmasi tu betul-betul depan pintu masuk klinik.

Ada sorang kakak nak bayar ubat anak dia. Aku tengok kakak tu tanya orang farmasi  berapa ringgit total ubat anak dia. “Semua sekali RM60++.” Sambil dia hulurkan ubat kat kakak tu.

And kakak tu tunjukkan 1 card. “Boleh tak saya nak guna card ni?”

Puan farmasi tu bagitau kakak depan dia.. “Kat sini tak terima card ni.” Muka kakak tu berubah, sambil tinjau suami dia kat belakang. Muka dia sedih. And tiba-tiba dia cakap.. “Takpe la. Saya takde duit. Saya tak nak ubat..”

Aku terkejut dengar.. sambil jeling sikit tengok dia cakap dengan orang farmasi tu.

“Eh mana boleh. Awak tak kesian ke anak awak sakit. Takpe. Ambik la ubat ni. Simpan card tu. Takpe saya bayarkan..” Puan farmasi tu macam terjerit-jerit sebab kakak tu dah nak lari.

Dia pusing belakang, pegi dekat suami dia ambik anak. Anak dia dlm 1 tahun ++ cmtu. Dia dtg balik kaunter farmasi sambil tengok-tengok suami dia kat belakang.

“Takpe ke? Saya tak boleh bayar ni..” Pensive facePersevering face and puan farmasi tu cakap lagi sekali yang dia akan bayarkan. Ambik je ubat tu. Dia ambik, dan tak henti-henti cakap terima kasih. And dia gerak pergi dekat suami dia. Dah takde dia kat situ.

Aku keluar tunggu ubat ayah. Aku tengok dia naik motor gerak dengan suami dia. Loudly crying  dia naik motor honda lama yang ada lampu bulat tu. Dah sampai turn aku, aku pun buat-buat sembang dengan puan farmasi tu. Aku tanya kakak tadi bagi card apa. Dia cakap card tu card bantuan kerajaan. Ada klinik terima, tapi kat situ tak terima..

Aku taktau tu card apa. Sebab macam tak penah dengar. And aku tanya kot aku boleh tolong kakak tu bayar. Kirakan sekali dengan ubat ayah aku tu. Puan farmasi tu berulang-ulang kali cakap, “Takpe-takpe ubat dia saya bayarkan. Takpe la. Kesian dia.”

Untuk puan farmasi di Pusat perubatan Intan, Kuala Terengganu. Saya doakan puan dimurahkan rezeki sebab tolong kakak dan anak dia malam tadi! Semua orang tengah struggle sekarang. Puan adalah hero di mata saya malam tadi!


Anak Kecil Jangan Paksa Tengok Buku, Tapi Kena Suruh Ingat Balik Apa Yang Dilihat Disekeliling. Deep!

Sebenarnya untuk didik anak-anak jadi cemerlang bukan hanya bergantung kepada buku semata-mata sahaja. Ia juga termasuk dengan persekitaran yang berdekatan dengan anak-anak itu.

Begitu juga dengan perkongsian oleh Aishah Kassim melalui paparan Nurul Atikah Moktar yang memaparkan petua mendidik cara mendidik anak-anak yang diajar oleh seorang keturunan cina.

Tips dr seorang Aunty untuk ajar anak… sngt setuju dngn aunty ni.. Kebanyakn point yg sy slalu ajar parents mcm mana nak ajar anak ckp ada disebut oleh aunty ni… 🙂
.
Pergi pasar dengan Adra tadi, sorang aunty cina tu bagi tips cara ajar anak.

Anak dia 2 org master. Sorang kerja kat China, sorang kat Hong Kong.

“Anak kecil lagi macam ni jangan paksa dia tengok buku. Telefon jangan bagi lama. You kena selalu tanya dia. Macam harini you pergi pasar.
Bagitahu dia ini sayur apa ini ikan apa. Sayur ini warna apa. Nanti balik bapak dia balik, suruh dia cerita sama bapak dia.

Mak bawak pergi mana. Beli apa. Beli berapa. Warna apa. Bagi anak you recall, bagi dia boleh cerita semua details.”

“Dekat rumah, jangan ajar anak masa you berdiri. You tinggi dia rendah, nanti dia rasa ada jarak. You duduk sama dia, baru dia rasa senang dengan you.

Jangan selalu ajar ajar ajar dia. Nanti dia rasa tekanan. Ajar 10 minit, kasi dia main. Nanti dia sudah main happy2, you panggil dia “lai” sini mama mau tanya”

Bila bagi anak barang/makanan. Ajar dia untuk kongsi. Contoh bila you kasi dia apple, “nak sikit”.

Ajar dari kecil bila ada barang ke apa ke, tu bukan dia sorang punya. Lagi2 share dengan parents. Nanti dah besar dia akan ingat parents.

Lagi aunty tu pesan.

Kalau mak bapak ada buat salah, jangan ego taknak mintak maaf.

“Oh ya, mama salah tadi..sorry”

Ada lagi. “Nanti anak sekolah, jangan marah dia tak dapat nombor 1.

You marah le tak marah ke sama. Benda sudah jadi. Kalau semua orang dapat nombor 1 siapa nak dapat nombor last?

Jangan banding2 anak you dengan orang lain. Sama macam kita orang susah makan ikan kecik. Itu taukey besar makan ikan mahal besar. Dia kenyang kita pun kenyang”

okay. Kat sini mungkin aunty tu nak sampaikan yang rezeki masing2. Jadi, bersyukurlah.

Dia just cakap kalau suka bandingkan nanti anak akan rasa hasad dengki pada orang. (Selalu kan kita bandingkan anak tanpa sedar?

Eh anak dia dah pandai baca, anak aku belum.haa contohhh. Tak ke kecik hati anak tu)

Banyak lagi dia ajar tadi sampai kebas tangan pegang ayam & ikan tadi.

Pergi mana2 pun kita boleh dapat ilmu baru tau. Ni ilmu parenting 🙂

Tq aunty.
Kredit : Nurul Atika Moktar


“Tidak Mahu Merisikokan Kandungannya Yang Memasuki Usia Lima Bulan Termasuk Berisiko Terkena Serangan Sawan” – Min Yasmin

Penyanyi, Min Yasmin ditahan wad di Hospital Wanita dan kanak – Kanak Likas, Kota Kinabalu, Sabah selama tiga hari susulan mengalami masalah tekanan darah tinggi.

Min atau nama sebenarnya, Nurul Yasmin Abdul Aziz, 35, berkata dia terpaksa dikejarkan ke hospital berkenaan ketika melakukan pemeriksaan kesihatan di sebuah klinik kesihatan kerajaan di Kota Kinabalu untuk membuka buku pink untuk ibu mengandung.

Bagaimanapun, doctor kemudiannya mengarahkan dia dikejarkan ke hospital dengan maniki ambulans bagi mendapatkan rawatan lanjut kerana tidak mahu merisikokan kandungannya yang memasuki usia lima bulan termasuk berisiko terkena serangan sawan.

“Pada awalnya saya ke klinik kesihatan sebab nak buka buku rekod kehamilan atau buku pink dan apabila doctor memeriksa tekanan darah dia mendapati bacaannya tinggi.

“Disebabkan itu pihak klinik berkenaan terus memanggil ambulans untuk bawa saya ke hospital…merasalah pertama kali naik ambulans.

“Doktor nasihatkan saya menerima rawatan di hospital kerana tidak mahu memberi risiko kepada bayi dalam kandungan dan kalau dibiarkan saya mungkin boleh terkena serangan sawan,” katanya kepada mStar.

Berkongsi keadaan terkini, Min Yasmin memberitahu dia sudah dibenarkan pulang ke rumah sejak petang Rabu dan dinasihatkan untuk tidak melakukan kerja berat selain perlu banyak berehat.

Disebabkan itu, dia membatalkan beberapa komitmen sepanjang tempoh kehamilan kerana tidak mahu memberi kesan buruk kepada bayi dalam kandungan.

“ini adalah anak pertama saya selepas 10 tahun mendirikan rumah tangga. Jadi mestilah saya risau jika ada apa – apa perkara buruk berlaku.

“Saya pun sudah tangguhkan semua tawaran kerja buat masa sekarang. Tunggulah sehingga selesai bersalin nanti baru fikir kerja. Doakan semoga kesihatan saya dan bayi dalam kandungan ini selamat,” ijarnya.

Teruja bakal bergelar ibu, Min juga mahu merasai semua proses yang biasa dilalui oleh kebanyakkan ibu mengandung termasuk melakukan pemeriksaan di hospital kerajaan.

“Soal nak bersalin nanti takt ahu lagi di mana tetapi buat masa sekarang saya mahu lalui proses macam yang biasa wanita hamil buat. Sebab itu saya mulakan dengan mahu membuka buku pink di klinik kesihatan.

“Saya rasa nak pengalaman itu semua. Memanglah teruja selepas sekian lama menanti, ini adalah rezeki yang amat bermakna buat saya,” ujatnya.

Untuk rekod, Min Yasmin telah mendirikan tangga pada April 2014 dengan komposer Julfekar.

Sumber: mStar

Baca artikel menarik lain di sini:


“Cantiknya Mommy To Be Ni.” Baby Bump’ Elisya Sandha Makin Jelas, Ramai Teka Bakal Timang Baby Girl!

Pelakon jelita Elisya Sandha baru-baru ini mencuri tumpuan ramai apabila semakin jelas kelihatan ‘baby bump’ menerusi laman Instagram miliknya.

Menerusi posting tersebut, pelakon berusia 23 tahun itu mengenakan dress berwarna hitam sambil menari.

Rata-rata memuji pelakon drama Ratu Ten Pin itu kelihatan semakin cantik dan berseri sejak berbadan dua.

Bagaimanapun, adik kepada pelakon Fasha Sandha itu sehingga kini tidak berkongsi sebarang kenyataan mengenai kehamilannya termasuk usia kandungan kepada umum.

Begitupun, suaminya, Uzair Haqimy dalam satu perkongsian baru-baru ini memberi hint mereka bakal menimang cahaya mata.

Elisya atau nama penuhnya Nur Elisya Sandha Hassan berkahwin dengan Uzair Haqimy sekitar Ogos tahun lalu selepas lima tahun mengenal hati budi masing-masing.

Malah, mereka turut memuji kecomelan ‘baby bump’, segelintir mereka mendoakan menantu Sheila Rusly ini agar dipermudahkan urusan sepanjang menjalani prsoes kehamilan selain bayi dalam keadaan sihat.

Comelnya. nmpak dah bby bump dia. 🥰

Comelnyer mommy to be.. doakan sy jugak akan mengandung yea.. 🥰

Cantiknya preggy mommy 🥰🥰🥰

wah dh preggy. congrats for both of u

Cantik nya Elisya adik Fasha Sandha ni🥰nk jadi IBU dah pun…

Mesti mak mertua dia xsbar tnggu cucu sulung😍


Suami Yang Rajin Tolong Isteri Di Rumah Bukan Bermakna Dia Dayus, Tapi Itu Salah Satu Petua Untuk Jadi Keluarga Bahagia.

Hidup harmoni, tiada sengketa mahupun perbalahan, tidak bermasam muka, anak-anak dan isteri mendengar kata. Suami juga menjadi ketua keluarga yang baik, itulah impian untuk menjadi keluarga bahagia.

Di sini dikongsikan 32 Petua Untuk Jadi Keluarga Bahagia. Semoga bermanfaat untuk semua.

1 ? SOLAT awal waktu, PASTI keluarga akan bahagia. Beza orang yang sekadar solat dengan orang yang solat di awal waktu, ibarat langit dan bumi. Jauh bezanya. Dan Allah akan hujani rezeki pada rumah orang-orang yang jaga solat di awal waktu.

2 ? Wujudkan ta’lim dalam rumah sekurang-kurangnya 30 minit setiap hari. Ta’lim adalah sesi berkumpul sekeluarga dan bercerita tentang Allah, kisah nabi, tafsir quran, atau hadis-hadis. Jadikan rumah kita sebahagian dari taman syurga.

3 ? Wujudkan tiga waktu ini dalam keluarga, sekurang-kurangnya sekali sehari: Solat berjemaah, Makan berjemaah, dan Bercerita/berbual. Dan dalam ketiga-tiga waktu ini, haramkan handphone dan TV.

4 ? Menguap atau melihat handphone ketika pasangan atau anak-anak sedang bercerita, adalah akhlak yang sangat buruk.

5 ? Sebut nama pasangan dan anak-anak dalam doa selepas solat, setiap hari.

6 ? Banyakkan menyebut “ya arhamar rahimin” (Yang Maha Pengasih dan Penyayang). Supaya setiap anggota keluarga kita juga sentiasa ada dua sifat itu – penyayang dan pengasih.

7 ? Hindari sikap MALAS. Buang perkataan MALAS dalam kamus hidup. Allah benci orang yang malas, Allah menyempitkan rezeki orang yang malas. Kurangkan tidur, kurangkan makan, kurangkan social media, kurangkan berhibur. Kerana itu punca malas.

8 ? Tanda Allah sayang keluarga kita ialah bila setiap ahli keluarga mampu berlembut dan bertoleransi sesama sendiri. Kalau kita masih berkasar, kerap bertelingkah, kuat merajuk, pentingkan diri sendiri, maksudnya keluarga kita masih jauh dari Allah.

9 ? Orang yang paling kaya dan bahagia adalah orang yang kenal Allah, percaya Allah, RASA Allah sentiasa melihat, dan yakin setiap musibah dan nikmat itu adalah kerana kasih sayang Allah.

10 ? Apa ciri-ciri rumah yang Allah suka? Rumah yang sentiasa bersedia menyambut Rasulullah SAW sebagai tetamu. Bayangkan Rasulullah nak datang rumah kita petang ni. Adakah kita akan malu atau mengelak? Adakah kita akan sorokkan mana2 majalah, DVD, frame gambar? Adakah kita akan hulurkan Quran yang berhabuk (dah lama tak baca) kepada Rasulullah? Atau adakah kita dalam keadaan yang sentiasa bersedia untuk menyambut Rasulullah, dan yakin baginda akan suka berkunjung ke rumah kita? Tepuk dada.

11 ? Nafkah wajib seorang suami kepada isterinya ada tiga: Tempat tinggal, Makanan dan Pakaian. Suami isteri yang tinggal di rumah mak atau mak mertua atas sebarang sebab, bermaksud suami belum menyempurnakan nafkah tempat tinggal. Tapi kalau tiada pilihan, suami tetap perlu beri bayaran sewa (atau sumbangan setimpal) kepada tuan rumah, bagi menyempurnakan nafkah tersebut. Ini kewajipan. Dan kalau tak ditunaikan, suami akan menanggung dosanya, dan boleh jadi asbab rezeki keluarga sempit dan rumahtangga tak bahagia.

12 ? Rasulullah SAW tak pernah merungut apabila makanan yang disediakan isterinya tak sedap, kekurangan pada sikap/layanan isterinya, kenakalan anak-anak, sikap ego orang tua, rajuk/cemburu isterinya, atau sebarang kesusahan dalam rumahtangga. Rasulullah tak pernah merungut. Kerana merungut adalah salah satu tanda hati telah hitam.

13 ? Macam mana nak bersihkan hati yang hitam? Rajin basuh toilet, bersihkan rumah. Kerja-kerja “kotor” sebegini akan membersihkan hati dan menundukkan jiwa. Sambil bersihkan tandas, repeat dalam hati –
“Rajiah, kau bukan siapa-siapa, kau takde apa-apa, kau tak pernah buat apa-apa. Semua kebaikan yang ada pada kau, adalah kuasa dan pertolongan Allah semata-mata.” ?

14 ? Setiap kali kita nampak keburukan atau kekurangan pada pasangan dan anak-anak, kene SABAR. Betulkan diri sendiri dulu. Kadang-kadang kekurangan itu bukan pada pasangan atau anak-anak, tapi pada diri sendiri yang gagal bersyukur, gagal mendidik dan gagal menjadi contoh yang baik. Orang yang betul-betul yakin dengan Allah, tak pernah pandang rendah pada orang lain, termasuk dirinya sendiri.

15 ? Setiap kali buat kebaikan, jangan harapkan pujian daripada pasangan, tapi harapkan Allah pandang dan Allah sayang. Sebab bila Allah sayang, automatik seluruh makhlukNya sayang pada kita.

16 ? Kekalkan mawaddah (romantik) dalam rumahtangga. Jalan pegang tangan, baring atas riba pasangan, peluk pasangan, pandang wajah pasangan dengan rasa cinta. Biarpun di hadapan anak-anak.

17 ? Ringankan mulut untuk ucapkan kata cinta, kata penghargaan, pujian dan dorongan kepada pasangan dan anak-anak setiap hari. Itu akan melembutkan hati dan mengeratkan hubungan.

18 ? Rasulullah SAW tak pernah pukul/rotan/kurung/ikat/meninggikan suara kepada pasangan dan anak-anak. Baginda bijak menggunakan kemahiran komunikasi dan tutur kata yang berhemah untuk selesaikan sebarang konflik dan stress. Kekerasan dan kekasaran fizikal hanya akan mengeraskan hati dan menjarakkan hubungan.

19 ? Cara hidup kita menentukan cara mati kita. Dan cara mati kita menentukan cara kita dibangkitkan semula nanti. So kalau nak kesudahan yang baik, betulkan cara hidup bermula sekarang!

20 ? Sentiasa buat kebaikan, walaupun kepada pasangan yang tak pandai menghargai, pasangan yang ego, pasangan yang jahil, pasangan yang tak membalas kebaikan tersebut. Kerana setiap kebaikan yang kita buat, pasti akan dibalas oleh Allah. Buat baik, sebab nak Allah sayang, bukan sebab nak pasangan sayang. Ingat, tiada satu pun kebaikan yang sia-sia!

21 ? Rumahtangga yang sejahtera adalah salah satu syurga dunia. Sesiapa yang tak berusaha untuk capai syurga dunia, tak akan mampu beroleh syurga di akhirat nanti. Maka penting untuk kita berusaha capai keluarga sejahtera, sebelum mati.

22 ? Suami yang rajin tolong basuh pinggan, bukan suami dayus. Suami yang rajin tolong sidai baju, bukan suami dayus. Suami yang tolong mandikan anak-anak, bukan suami dayus. Suami yang patuh cakap isterinya, bukan suami dayus. Tapi suami dayus, adalah suami yang tak mampu membimbing isterinya ke jalan Allah, tak mampu menjaga aurat isterinya, tak mampu membentengi isterinya dari azab api neraka.

23 ? Rumahtangga yang sentiasa ada solat dan zikir di dalamnya, pasti akan tenang dan bahagia.

24 ? Jarak sesuatu masalah dengan penyelesaiannya, ibarat jarak dahi dengan tempat sujud. Apa pun konflik dalam rumahtangga, kembali pada Allah.

25 ? Kualiti sesebuah keluarga terletak pada kualiti solat anggotanya.

26 ? Sentiasa bersedekah sesama anggota keluarga. Kerana sedekah itu lebih tajam daripada doa.

27 ? Keluarga adalah asas hidup. Kalau keluarga sejahtera, seluruh perjalanan hidup akan mudah.

28 ? Seorang suami perlu ada sifat “ghirrah”. (Bukan ghairah. Itu memang dah confirm ada ?) Ghirrah bermaksud cemburu. Cemburu yang bertujuan untuk memelihara kehormatan isteri dan menghindar isteri daripada maksiat dan dosa. Contoh, kalau isteri nak keluar dengan kawan2, suami boleh izinkan. Dengan syarat, auratnya terpelihara, pergaulannya terjaga.

29 ? Doa bila rumahtangga dilanda badai atau musibah:
Surah At-Taubah, ayat 128-129.
Ini doa favourite Rasulullah SAW.

30 ? Doa supaya satu keluarga sentiasa jaga solat:
Surah Ibrahim, ayat 40.

31 ? Doa supaya Allah sentiasa pelihara ibu bapa kita, dan jadikan anak-anak kita taat:
Surah Al-Ahqaf, ayat 15.

32 ? Doa memohon zuriat, dan agar Allah sentiasa beri kesabaran ketika belum ada zuriat:
Surah Maryam, ayat 1-10.

Credit: Viral Media Johor


Hati-Hati Bila Isteri Mula Menjerit, Sentap Dan Cakap Kasar. Jangan Paksa Diri, Buatlah Ikut Hati!

Wanita ini jiwanya ‘fragile’ mudah tersentuh dan beremosi. Jika tidak dapat mengendalikan diri dengan sempurna boleh memberi tekanan pada diri.

Sehubungan itu, wanita sibuk mana pun memerlukan masa untuk dirinya sendiri. Masa ini juga digelar ‘me time’ menjadi terapi buat diri wanita terutama yang bergelar isteri dan ibu yang sibuk menguruskan rumahtangga.

Apa yang merisaukan, apabila wanita mula mengalami tekanan hingga memberi impak kepada orang sekeliling termasuk suami dan anak-anak.

Hati-hati bila ada tanda ni, jika ada cepat-cepat cari masa untuk berehat atau melakukan aktiviti yang disukai. Jangan sampai makan diri, nanti keluarga binasa. Apa pun buatlah kata hati, jika rasa penat, berehatlah dulu, tenangkan minda agar dapat menguruskan keluarga dengan sempurna.

Tanda-tanda isteri sangat perlukan me-time

– Mudah menjerit
Bila tahap irritability meningkat, anak silap sikit je dah mampu buat kita menjerit. Makin sibuk, makin tinggi tahap irritability.
– Cepat sentap
Tak boleh silap cakap sikit, melenting. Walaupun tahu anak tu tak sengaja tapi tetap rasa sentap.
– Susah nak sangka baik
Cepat nampak anak nakal, degil, lasak dan buas sedangkan sebenarnya anak tu nak bermain, nak perhatian dan nak manja-manja je.
– Rasa tak tenteram
Hidup serba tak kena. Buat kerja pun rasa tak syok. Itu natijah jiwa yang sering di abai dan tak di nurture sebaik-baiknya.
– Suka cari gaduh
Bila otak dah tepu, semua benda jadi tak kena. Bukan dengan anak je, dengan pasangan pun boleh jadi bergaduh kalau ada tak kena di mata.
– Cakap kasar
Ibu yang ayu dan lemah lembut pun boleh berubah cara cakapnya jadi kasar dan kesat. Bahasa kau aku dengan anak. Ini antara kesan dari burnout berpanjangan.

Masa untuk bertenang

Me-time la sebelum ia menjadi parah!
Buatlah sekali sehari.
Tak dapat sehari sekali, buat la seminggu sekali.
Tak dapat seminggu sekali, buat la sebulan sekali.
Tak dapat juga sebulan, buat la walau sekali pun bila ada peluang.
Lebih baik buat dari tak buat langsung. Sungguh itu la big faktor sikap kita jadi baik atau teruk.

Sumber: Mohd Fhais Salim


Penat Berjalan Seharian, Ibu-Ibu Redakan Sakit Tumit Guna Garam Kasar!

Penat berjalan seharian mahupun berdiri terlalu lama mengakibatkan kesakitan pada tumit kaki. Sakit tumit ini seringkali terjadi pada golongan wanita kerana gemar memakai kasut bertumit tinggi ataupun memakai rekaan kasut yang tidak sesuai dalam tempoh yang lama.

Ia mengakibatkan rasa bisa, berdenyut dan sakit yang menyucuk pada bahagian tumit kaki. Rasa sakit ini pastinya membataskan segala pergerakan dan pekerjaan.

Berikut merupakan antara petua yang boleh dicuba bagi merawat sakit tumit ini dan dipercayai mampu menangani masalah ini.

Bahan-bahan:

1 kilo garam kasar

Kuali

Kain / tuala bersih

Cara membuat:

1. Masukkan garam ke dalam kuali dan goreng tanpa minyak menggunakan api yang sederhana besar.

2. Apabila garam mulai panas sekata, angkat dan bungkus dalam kain/ tuala bersih.

3. Kemudian tuamkan pada bahagian tumit kaki yang sakit itu.

Amalkan selalu, sakit tumit anda pasti berkurangan dan insya-Allah akan sembuh sepenuhnya.

Info Ekstra!

Fisioterapi serta penggunaan kasut yang sesuai dengan ortotik juga mampu mengawal kesakitan ini daripada berterusan.

Selamat Mencuba!


Check Covid-19, Sebelum Pergi Hospital Dr Ni Minta Jawab Soalan Guna Sistem Point Untuk Kenalpasti!

Kembimbangan dan keperihatinan terhadap penularan Covid-19 tentunya boleh menyebabkan sesiapa pun akan mudah berasa curiga jika kesihatan diri terganggu.

Adakah itu deman biasa atau petanda telah dijangkiti. Tidak mahu terus dibelenggu dengan teka teki tersebut, ada yang terus ingin membuat saringan di hospital.

Pun begitu, sebelum pergi hospital doktor ini kongsikan macam mana hendak check Covid 19. Sila take note.

INI PERKONGSIANNYA

RASA NAK KE HOSPITAL LAH, NAK CHECK COVID19.

Anda risau anda dapat #COVID19 ?
Anda rasa anda perlu pergi ke hospital untuk rawatan?

ANDA BAGUS SEBAB ANDA CONCERN PASAL KESIHATAN ANDA DAN ORANG SEKELILING ANDA.

TAPI TUNGGU DULU.

Kami sayang anda.
Kami tak mahu anda yang SEBENARNYA SIHAT / TAKDE COVID untuk berada di hospital dan berkumpul bersama-sama orang yang SUDAH DIJANGKITI COVID semasa menunggu untuk rawatan / berjumpa doktor.

JADI, jawab soalan-soalan di bawah SEBELUM anda keluar rumah dan bertolak ke fasiliti kesihatan KKM.

1. Anda ada flu symptoms?
(Demam melebihi 37.5, sesak nafas, batuk dan sakit tekak)
– kalau ya, 1 poin
– kalau ada salah satu saja, tak dikira ya

2. Anda ada pergi ke mana-mana Negara atau kawasan yang ada kes COVID19 dalam masa 14 hari ni?
– china, south korea, japan, italy, iran, etc
(Sila check full list negara-negara terlibat, ni contoh negara yang ada jumlah kes tertinggi sahaja)

– join tabligh sri petaling, church di sarawak, atau anda dengar melalui berita bas yang anda naiki semasa perjalanan ke kampung ada pesakit +ve COVID

– kalau anda berjalan bulan lepas, 2 bulan lepas atau tahun lepas, TAK DIKIRA

– kalau ya, 1 poin

3. Anda ada close contact dengan sesiapa yang anda tahu positif COVID?

– close contact bermaksud sentuhan, bersalaman, berpeluk cium arab, bersua muka, makan bersama dalam satu talam, duduk serumah, kerja dalam satu pejabat yang buat kerja bersama, etc

– contact yang tak dikira:
contact melalui telefon dan whatsapp, jerit “hai pakcik” dari jauh, anda berjalan dekat supermarket dan orang sebelah anda batuk (anda tak tahu pun org tu siapa dan betul ke dia sakit) SUSPICION / ASSUMPTIONS TAK DIKIRA
(+anda pun tak sepatutnya berada di supermarket/tempat awam dalam tempoh larangan pergerakan ni)

– Orang yang SUDAH DISAHKAN positif COVID takkan berada selain di Hospital, jadi sekiranya ada saudara atau kenalan anda yang POSITIF COVID, dia akan dimasukkan ke dalam wad dan anda akan tahu.
– Orang yang SUSPECTED COVID pun (PUI) setelah diambil sampel di Hospital, dia sepatutnya kuarantin di hospital atau di rumah masing2. Tak sepatutnya dia berjalan2 di tempat awam.

– Kalau anda kenal orang tu pun, tapi anda tak berjumpa dengan dia, tetap TIDAK DIKIRA

– jadi kalau anda ada positive covid contact, 1 point

————————————————————
KEPUTUSAN. KALAU ANDA ADA:

0 point
– anda berisiko rendah dijangkiti covid
– duduk diam2 kt rumah, elakkan daripada keluar rumah. Anda jgn ingat anda berisiko rendah, anda boleh keluar pula ya. Babap karang.

1 point
– anda berisiko sederhana dijangkiti covid
– duduk diam2 di rumah, self quarantine 14 hari dan monitor symptoms anda. Sekiranya semakin teruk setelah 5-7 hari, datang ke hospital untuk rawatan. (Kebanyakan demam biasa akan baik dalam masa 1 minggu)

2 dan 3 points
– anda berisiko tinggi untuk dapat jangkitan covid
– anda patut keluar rumah sekarang dan pergi check up dengan segera
– pesakit dalam golongan yang ini kami akan buat ujian saringan (swab)
– pesakit yang ada dalam golongan ni jangan pula degil taknak check, kesian kt ahli keluarga anda.

Pergi ke hospital dan berikan maklumat lengkap berkenaan:
1. Symptoms ada sejak bila
2. Anda pulang dari mana dan bila tarikhnya
3. Siapa positive COVID contact tersebut, hubungan anda dengan dia, dia dirawat di mana, bila anda berjumpa dengan dia dan anda buat apa dengan dia (salam, peluk, etc)

Sekiranya anda tak dapat sediakan maklumat-maklumat di atas ni, kebarangkalian untuk anda dapat COVID adalah rendah sebab COVID hanya boleh berjangkit melalui CONTACT.

Jadi elakkan diri anda daripada tidak sengaja mendedahkan diri sendiri kepada jangkitan COVID19 di HOSPITAL.

Anda bayangkan, semua orang yang datang ke hospital tu ada 2-3 point dan anda seorang je yang sihat, berkongsi tempat duduk, berhimpit2 bersesak2 menunggu rawatan hingga 2-3 jam, anda yang sihat pula dapat jangkitan COVID19 secara tak sengaja.

Di hospital pun, kalau anda ada 0-1 point saja, kami akan arahkan anda untuk balik ke rumah. Anda pula akan rasa tak puas hati sebab anda datang ke hospital sebab anda sangat risau dan nak check covid, tapi tak dapat. Sabar dan bertenang ya, senyum dan tarik nafas dahulu sebab itu adalah SOP KKM.

KKM buat begitu untuk:
1. mengelakkan anda dijangkiti COVID secara tidak sengaja melalui unnecessary gathering di Hospital
2. mengelakkan orang yang sepatutnya dapat rawatan, jadi tak dapat rawatan disebabkan ramai sangat orang di hospital
3. Melancarkan urusan pengesanan kes di hospital

Jadi, duduk diam2 di rumah dan spend masa dengan keluarga. Ini masa terbaik untuk bersama keluarga. Tengok TV, dengar radio dan baca berita, dapatkan maklumat sahih terkini tentang COVID (kawasan-kawasan terlibat, kluster terbaru, etc).

Apa-apa pun, kami perlukan doa dari seluruh rakyat Malaysia agar urusan kita semua dipermudah dan seluruh rakyat Malaysia dihindari jangkitan COVID19 ini.

Kami berusaha sebaik mungkin, anda pun turut sama berusaha untuk ikut arahan, dan Allah yang akan menyembuhkan.

Semoga Allah merahmati anda juga yang membantu kurangkan jangkitan dengan duduk di rumah.

KAMI AKAN TERUS PERGI KERJA UNTUK MEMBANTU ANDA. ANDA DAPAT MEMBANTU KAMI DENGAN DUDUK DIAM DI RUMAH.

COVID19 WILL PASS
WE CAN DO THIS

#COVID19
#MALAYSIA
#stayathome
#KKM
#breakthechain
#flattenthecurve

Semoga nasihat ini sedikit sebanyak membantu melegakan kegusaran hati nurani anda.

Dr Zhafran
Hospital Enche Besar Hajjah Khalsom
Kluang


Kasih Seorang Anak, Korbankan Nyawa Demi Ibu, Berbakti Hingga Ke Akhir Hayat.

Demi kasih kepada ibu,wanita ini berkorban nyawanya. Sedihnya.  Sehingga ke akhir hayatnya dia berbakti kepada ibunya.

Mayat wanita yang dilaporkan disambar buaya di Kampung Tanjung Bulat, Sabah dekat sini, sudah ditemui, hari ini.

Memetik laporan Harian Metro, Mangsa, Norsila Sayong, 32, ditemui penduduk kampung bersama pasukan mencari dan menyelamat (SAR), 6.35 pagi tadi.

Ketua Balai Bomba dan Penyelamat (BBP) Kinabatangan, Nurul Azlan Shah Jamaluddin berkata, pada awal pagi tadi penduduk kampung yang turut menyertai SAR terdengar pergerakan reptilia tersebut sebelum memaklumkan bomba.

“Pasukan SAR kemudiannya bergerak ke lokasi dilaporkan sebelum menemui tubuh mangsa dalam keadaan kurang sempurna.

“Lokasi penemuan kira-kira 800 meter dari tempat mangsa dilaporkan disambar buaya. Mayat mangsa kemudiannya dibawa ke darat sebelum diserahkan kepada pihak polis untuk tindakan lanjut, ” katanya ketika dihubungi, hari ini.

Terdahulu, laporan media melaporkan mangsa disambar buaya ketika memancing di tebing sungai berkenaan, 3.40 petang semalam. Difahamkan, mangsa cuba menyelamatkan ibunya daripada disambar buaya.

Menurut Azlan pihaknya menerima panggilan kecemasan berhubung kes itu pada jam 3.42 petang semalam.

“Sebelum kejadian, mangsa sedang memancing di tebing anak sungai yang bersambung dengan Sungai Kinabatangan.

“Lokasi itu memang menjadi lokasi memancing penduduk ketika air sungai pasang.”

“Tiba-tiba mangsa dilaporkan di sambar lalu dibawa ke dalam dan hilang.”

Tolak ibu jauh-jauh

Manakala, menurut info dari keluarga mangsa di bahagian komen laman facebook Harian Metro, katanya mangsa sempat menolak ibunya jauh sebelum disambar buaya.

“Mohon doakan anak sepupu saya dijumpai. Tadi, sempat bercerita dgn kakak nya.. Dia selamatkan mama dia juga.. dia tolak mama dia jauh2 dari dia.. dan, dia yang ditarik masuk kedalam air. Allahuakbar. Mohon doakan buat dia..” – Norhamidah Said

Sumber: Harian Metro dan Norhamidah Said

Keluarga Talk: Mengukir Bahagia Tidak Semestinya Harus Korban Diri


3 Cara Mudah Bersihkan Celah Botol Minuman Yang Berdaki Dan Berbau. Ibu-Ibu Patut Cuba!

Ramai yang menggunakan botol minuman untuk mengisi air baik air kosong mahupun yang manis. Namun, kekerapan menggunakan botol minuman boleh menimbulkan bau busuk.

Malah, bahagian dalamnya terutama di celah-celah mula kelihatan berselaput dengan daki dan kotoran. Justeru, ia perlu dibersihkan setiap hari atau dua hari sekali dengan cara yang betul.

Berikut adalah cara membersihkan botol minuman yang disarankan:

1. Gunakan Air Hangat dan Sabun

Keluarkan cairan dari dalam botol, kemudian masukkan air hangat yang sudah dicampur dengan beberapa titis sabun.

Tutup botol, lalu goncang selama beberapa minit. Gunakan juga berus botol untuk membersihkan bahagian dalam, terutama jika botol memiliki leher yang sempit.

Selanjutnya, bilas sampai bersih lalu biarkan semalam hingga benar-benar kering

2. Gunakan Cuka

Cuka adalah pembersih semula jadi yang baik untuk membunuh beberapa jenis kuman dan bakteria. Caranya adalah dengan membersihkan botol terlebih dahulu dengan air panas dan sabun seperti tip yang pertama.

Setelahnya, masukkan cairan cuka putih dalam botol, campurkan dengan air sejuk. Biarkan selama satu malam, lalu bersihkan keesokan harinya.

3. Gunakan Serbuk Penaik

Jirus botol minuman dengan menggunakan air panas. Jika kotoran ataupun daki pada bekas minuman begitu sukar ditanggalkan, isikan penuh-penuh air panas di dalam bekas minuman dan letakkan sedikit pencuci pinggan mangkuk. Biarkan selama 20 minit.

Setelah itu, buang air di dalam bekas minuman dan isikan dengan 1/3 cawan beras dan 1/3 cawan baking soda.

Beras sangat efektif untuk menyingkirkan daki yang kering pada permukaan botol minuman manakala baking soda digunakan untuk membasmi bau botol yang kurang menyenangkan.

Kemudiannya isikan sedikit dengan pencuci pinggan mangkuk dan air panas separuh. Tutup botol minuman dengan penutupnya dan goncangkan.

Setelah menggoncang botol minuman beberapa kali, buka penutup botol dengan berhati-hati untuk mengelakkan ‘letupan’ gara-gara kesan baking soda. Tuang lebihan ke dalam sinki.

Bilas dengan air yang bersih. Keringkan sepenuhnya di atas rak pinggan secara terbalik. Akhir sekali, bilas sekali lagi sebelum ingin digunakan.


Bila Kena Batuk, Selesema Atau Lelah, Boleh Cuba Petua Ni Untuk Redakannya!

Menyentuh tentang kesihatan anak-anak bila diuji dengan kesihatan mesti bimbang kita dibuatnya. Selain segera bertemu doktor untuk mendapatkan rawatan, boleh juga amalkan petua orang dulu-dulu untuk meredakan kesakitan, andai serasi. Ini sebagai mana yang dikongsikan oleh Ana Mahabu tentang atasi sakit lelah dan perkongsian Muhammad Faiz tentang meredakan batuk dan selesema. Jom semak.

Petua Merawat Penyakit Asma atau Lelah Secara Tradisional

Petua 1: Petola

Kita biasa makan sayur air petola tetapi tidak tahu khasiat sebenar buah petola untuk tujuan merawat penyakit Asma.

Caranya: Ambil sebiji petola kemudian potong sedikit dan buangkan biji dan buat lubang di tengah-tengah. Selepas itu, masukkan beberapa biji gula batu ke dalam dan bakar petola itu hingga masak. Selepas masak, perah petola untuk menghasilkan jus. Amalkan meminum jus berkenaan.

Petua 2: Halia

Halia memiliki ramuan anti-asma yang baik. Cara pemakanan membabitkan halia amat banyak. Halia juga boleh dijadikan minuman yang mana lebih mudah disediakan. Amalkan meminumnya setiap hari dan galakkan anak-anak anda berbuat demikian.

Petua 3: Madu

Madu amat baik untuk mencairkan lendir yang terdapat dalam saluran pernafasan. Penyediaan mudah saja, anda juga boleh memakan madu terus atau menyediakan dengan mencampur dengan air suam. Semua sedia maklum bahawa madu memiliki banyak khasiat dan keistimewaan untuk merawat banyak penyakit termasuk mengurangkan batuk dan selsema di mana ia berkaitan dengan saluran pernafasan.

Masih terdapat pelbagai petua di luar sana untuk mengatasi penyakit Asma. Cuma apa yang perlu dilakukan adalah berusaha untuk mencari penawarnya secara tradisional.

Bahan-bahan

Minyak johnson baby oil
Bawang putih
Bekas kedap udara

Cara buat pada gambar

1. Bakar bawang putih hingga hangus. Sekali dengan kulit

2. Buang kulit bawang dan masukkan dalam bekas kedap udara. Tuang johnson baby oil.

3. Goncang2..siap..sapu pada dada,belakang,tekak anak anda.


Nak Jadi Menantu Kesayangan, Ini Tip Yang Perlu Anda ‘Alert’ & Ambil Tahu Bila Beraya Di Rumah Mentua.

Pertama kali beraya di rumah mentua, rasa teruja dan gementar silih berganti kan. Nak nak lagi kalau keluarga pasangan ramai. Macam mana situasi nak bermesra nanti kan.

Nah, untuk menantu-menantu perempuan, ini tips yang anda perlu ‘alert’ dan ambil tahu. Mana tahu boleh jadi menantu kesayangan keluarga suami pula selepas ini.

Bila balik ke rumah mertua, jangan lupa untuk membeli buah tangan buat mereka. Antara buah tangan yang anda boleh bawa adalah tudung, pakaian atau makanan. Kalau beli untuk ibu sendiri tu, jangan lupa untuk beli kepada ibu mertua juga ya.

Terutamanya bagi yang bertudung, pulang ke kampung mungkin mencabar dengan cuaca panas, kipas usang, dan tidur di ruang tamu yang menyebabkan rambut berbau. Jangan terlampau merungut dan membiarkan keluarga mertua dengar rungutan anda. Bawa bersabar ya wahai wanita sekalian.

Lengkapkan diri anda dengan pengetahuan busana. Hal ini berguna apabila anda berbual dengan ipar duai dan anak saudara remaja. Waktu inilah untuk anda mengambil hati keluarga ipar untuk berbincang mengenai fesyen baju raya.

Pasti ada tugas mudah yang sentiasa diperlukan semasa hari raya. Misalnya membancuh air dan mengisi semula bekas kuih. Anda akan dilihat konsisten membantu sepanjang hari raya walaupun tugas mudah. Barulah ibu mertua sayang kerana menantu rajin dalam hal kerja.

Bangun awal dan jengahlah dapur untuk bersama ibu mertua. Anda tidak perlu bergegas menyediakan sarapan. Cukup dengan menyediakan minuman panas dan panggil suami ke dapur untuk bersarapan. Ingat, anda bukan bujang lagi untuk bangun lewat pada pagi hari.

Anda dan ibu mertua mahu ke rumah berlainan pada hari raya? Apa yang anda perlu lakukan? Beralah sahaja. Hari raya mungkin satu-satu masa yang ibu mertua anda ada dengan anak lelakinya. Janganlah bermasam muka kerana ini akan menjadikan suami anda serba salah dan mewujudkan suasana keruh dengan mertua.

8. ELAKKAN MERUNGUT

Andai ada menantu lain yang malas atau bersikap buruk, tidak perlulah anda merungut. Biarlah biras lain mahu merungut namun anda tidak perlu berpihak kepada sesiapa. Yang penting anda jaga tepi kain sendiri sahaja.

Jika anda lihat ibu mertua keseorangan mengerjakan sesuatu, temanlah dia. Kadangkala dia tidak perlukan pertolongan pun, hanya mahu teman berbual yang memberikan perhatian. Sekali-sekala, anda perlu juga untuk ambil hati beliau kan?

Sumber: Siraplimau


“Pastikan Ada Makanan Atas Meja Setiap Hari.” PM Umum Pencarum KWSP Boleh Keluar RM500 Sebulan, Buat Netizen Sebak!

Pencarum Kumpulan Wang Simpanan Pekerja (KWSP) kini dibenarkan untuk mengeluarkan jumlah maksimum RM500 sebulan selama 12 bulan, bagi meringankan beban kos sara hidup akibat impak wabak COVID-19, kata Perdana Menteri, Tan Sri Muhyiddin Yassin.

Dalam sidang media khas di Bangunan Perdana Putra hari ini, beliau berkata, inisiatif itu dijangka akan memberi manfaat kepada 12 juta pencarum KWSP, dengan anggaran pengeluaran RM40 bilion.

Beliau berkata, dengan inisiatif itu, ditambah dengan kadar caruman yang telah dikurangkan sebanyak empat peratus bermula April 2020, ia akan akan membolehkan para pekerja mempunyai lebih wang dalam poket masing-masing untuk membeli barang-barang keperluan harian.

“Nasihat saya kepada anda semua yang akan menerima manfaat ini, gunalah wang ini sebaik mungkin. Beli barang-barang yang perlu sahaja dalam waktu yang agak sukar ini. Yang penting, pastikan setiap hari ada makanan di atas meja untuk seisi keluarga.
“Mungkin juga wang ini sebahagiannya boleh digunakan untuk menampung bayaran bil air atau bil elektrik atau sewa rumah mengikut keperluan masing-masing,” katanya lagi.

Muhyiddin berkata, inisiatif itu merupakan langkah yang telah diputuskan Majlis Tindakan Ekonomi (EAC), sebagai sebahagian daripada Pakej Rangsangan Ekonomi dan Bantuan Rakyat bagi meringankan sedikit beban yang ditanggung.

PTPTN tangguh 6 bulan

Selain itu juga, Perbadanan Tabung Pendidikan Tinggi Nasional (PTPTN) juga turut memberikan penangguhan bayaran kepada para peminjam sehingga September 2020.

Perkara ini berikutan ramai pekerja baik swasta mahupun kerajaan yang terpaksa bercuti sementara bagi mengikut arahan Perintah Kawalan Pergerakan ketika ini.

Beberapa lagi insiatif telah dijelaskan oleh PM di dalam sidang media tersebut sebagai langkah pelan ekonomi negara ketika Covid-19 sedang melanda.


“Selamat Datang Tahun Baru! Selamat Dekat  Ajal dan Kiamat!” Ini Pesanan Mufti Perlis Yang Kena Ambil Peduli.

Lazimnya setiap tahun kita akan meraikan tahun baru dengan penuh keriangan bersama keluarga dengan azam tahun baru. Ada yang pulang ke kampung atau bercuti di hotel meraikannya.

Namun, sedar atau tidak tahun 2021 ia dirai pada hari Jumaat iaitu hari penghulu segala hari. Lebih-lebih lagi, ia disambut dalam kemelut masih pandemik coronavirus (covid-19).

Rentetan daripada itu,menerusi facebook, perkongsian mufti Perlis, Dr. Mohd Asri Zainul Abidin wajar diberi perhatian. Beliau juga dikenali juga dikenali sebagai Dr Maza menitipkan nasihat agar kita semua muhasabah diri.


Rupanya Tanam Asparagus Mudah Dan Berbaloi. Guna Biji Benih, Sekali Tanam Tahan Hingga 20 Tahun!

Asparagus dianggap tanaman yang unik dan enak dibuat goreng. Biasanya kita membelinya di kedai.

Harga tinggi asparagus dipasaran menjadikan ia adalah antara sayur jenis mahal. Apa kata kali ni tanam aje di rumah, jangka hayatpun lama hingga 20 tahun. Nak tahu caranya. Ikuti perkongsian ini.

Pokok-pokok ini saya tanam dari biji benih yang dibeli di AE Grafted Nursery , Kota Bharu, Kelantan.

Boleh dituai seawal 10-12 bulan. walaupun spears tak besar. Asparagus matang setelah usia 2 tahun, waktu ini spears cukup besar. Hayat pokok asparagus hingga 20 tahun.

Bagi mereka yang dah beli biji benih, boleh ikut cara nak untuk tanam.

1. Rendam biji benih semalaman dgn beberapa biji bawang merah
2. Sediakan tray dgn media campuran tanah hitam dan peatmoss ( sabut cincang )
3. Letakkan biji benih, satu biji satu lubang. Siram dan tutup dgn plastik hitam. Letakkan di tempat teduh.
4. Selepas 2 hari, buka plastik hitam dan biarkan di tempat teduh.Biji benih asparagus ambil masa 2 -5 minggu untuk bercambah. Jadi kena sabarlh ya..
5. Bila dh tumbuh 3- 4 batang bolehlh pindahkan ke pasu kecil
6.Selepas 3- 4 bulan, agak2 pokok dh stabil bolehlh pindahkan ke pasu besar atau kawasan yg lebih luas
7. Siraman dilakukan 2 kali sehari.

Asparagus ni ada jantan dan betina.Yang jantan spearsnya lebih besar dibandingkan dgn yg betina. Yg betina kecil tapi mengeluarkan bunga dan buah untuk dijadikan benih.

Asparagus yang ditanam dalam raised beds. Media tanah hitam dan cocopeat ( sabut cincang )

Crown yang besar dh boleh dipisahkan untuk dibiakkkan.

Pokok betina yg mula berbuah.Kena tunggu berwarna merah baru boleh dipetik untuk dijadikan biji benih.

Antara baja yang digunakan. Yg hitam tu baja kopi.

Crown asparagus yg di jual dgn harga rm15 setiap satu. Gambar ihsan dari pemilik AE Grafted Nursery, Berek 12, Kota Bharu

Selamat mencuba!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Berbeza Kantung, Berbeza Uri.” Terkejut & Excited, Ainan Tasneem Bakal Timang Anak Kembar, Mohon Doa Semua!

Penyanyi Ainan Tasneem baru-baru ini memuat naik sekeping gambar bersama suami dan anaknya. Dalam perkongsian tersebut, dia mendedahkan kini sedang berbadan dua dan usia kehamilan sudah melebih empat bulan.

Dalam keterujaan bakal menimang cahaya mata kedua, Ainan turut bersyukur kerana dia dan suami bakal dianugerahkan anak kembar.
Selamat Hari Raya AidilAdha everyone
Btw ramai yg tanya haritu tentang pregnancy Ainan kali ni. InshaaAllah It’s gonna be a fraternal twin! Subhanallah Alhamdulillah Allahuakbar.
Twin ni kembar tak seiras. DCDA type. Dorang berbeza kantung & berbeza uri. So gender pon boleh jadi antara boy and girl, both boys or both girls.
Syukur sangat. Tak sangka juga ada rezeki boleh dapat twin. Mula2 dapat tau news ni mcm terkejut sangat tapi excited! Salsabiela pon excited bila dpt tahu dia bakal dapat 2 adik
Dalam pada itu, Ainan turut berkongsi alahannya yang dialaminya.

Haritu 1st trimester loya teruk sangat, tapi Alhamdulillah dah masuk 2nd ni dah beransur okay. Now dah 4 bulan lebih. Selera pon dah makin banyak sampai berat naik mendadak
Ainan nak mohon doa daripada semua supaya kandungan Ainan sentiasa sihat & selamat. Ada ke followers Ainan kat sini yg pregnant twin? Jom share pengalaman spanjang pregnancy dgn Ainan.


Patutlah Mateen Dengar Cakap, Yana Ajar Anaknya Cintai Al-Quran Sejak Kecil. Sungguh Inspirasi!

Sebagai ibu bapa, kita pasti mahukan segala yang terbaik buat anak-anak. Salah satunya, mendidik anak mencintai Al-Quran sejak kecil adalah impian setiap ibu bapa. Sebagaimana yang dipaparkan oleh selebriti Yana Samsudin yang memuat naik video mengajar anaknya, Aisy Mateen mengaji walaupun baru berusia 3 tahun.

Lebih mengujakan, anaknya tetap duduk bersamanya mengikut bacaan surah oleh Yana. Lazimnya anak sebegini, tidak akan duduk diam. Nyata, didikan yang sempurna akan membentuk seseorang anak itu mendengar kata ibu bapa.

Nyata, naluri keibuan Yana begitu kuat sehingga anaknya mengikut bacaan surah walaupun dalam keadaan pelat. Bak kata perpatah, anak ibarat kain putih,ibu bapalah yang akan mencorakkannya” bagi membentuk membentuk keperibadian anak itu. Sungguh inspirasi!

“Aisymateen baca Al Fatihah mommy baca Al Ikhlas.”

Dalam pada itu, peminatnya melahirkan rasa kekaguman melihat cara Yana mendidik anaknya. Biarpun masih kecil Yana telah mendedahkan anak dengan persekitaran mencintai Al-Quran.

Sumber: Instagram Yan Samsudin


Tak Pernah Tunjuk, Tapi Ini Tanda Bila Suami Cemburu, Awas!

Sifat seorang suami nampak tenang luarannya. Samada dia malas untuk melayan karenah isteri atau cuba menyembunyikan rasa hatinya. Pokok kata suami ego daripada memperlihatkan rasa cemburunya.

Apa agaknya tanda-tanda yang memperlihatkan cemburu seorang suami?

1. Dia akan sentiasa menghubungi anda beberapa kali dalam sehari untuk mengetahui anda sedang buat apa dan di mana. Awas, jika anda tidak mengangkat telefon pasti akan menerima amarahnya sebaik pulang ke rumah.

2. Dah pulang satu hal pula. Secara senyap-senyap atau terbuka suami akan memeriksa telefon dan melihat panggilan yang dibuat dan diterima anda.

3. Sering mengintip setiap pergerakan anda di laman sosial. Buka fb dan check IG tanpa sebab.

4. Kadang kala ada sahaja cari peluang untuk mencari kesalahan isteri. Pantang ada salah sedikit, pasti anda akan menerima tempias kemarahannya.

5. Suami minta anda selfie tanpa sebab ketika anda di pejabat atau bersama rakan-rakan. Mungkin rasa tak percaya atau cemburu!

6. Jika anda sering balik lewat, dia akan menunjukkan rasa tidak puas hati dan marah dengan tindakan itu.

7. Tak suka isteri berdandan berlebih-lebih dan bermake up bagai. Ada juga jenis tak beri izin isteri pakai tudung jenis-jenis tertentu. Mungkin terlampau cantik.

8. Bila isteri selesai bersiap hendak keluar, suami jeling bagai nak rak. Tak suka dengan pemilihan pakaian anda yang terlalu cantik atau menjolok mata.

9. Di rumah pula kalau asyik dengan telefon, mulalah suami bertanyakan soalan yang bukan-bukan.

10. Kalau terpaksa kerja luar, suami mula menawarkan diri untuk turut serta. Rimas!

11. Adakalanya warna pakaian pun ditentukan suami. Cemburu punya pasal ada suami larang isteri memakai pakaian yang terlampau terang seperti merah dan kuning.

Atasi Cemburu Suami

Memang agak merimaskan jika mempunyai pasangan yang kuat cemburu. Jika keadaan ini berlarutan, bimbang akan menyebabkan anda rasa tawar hati kerana dikongkong sedemikian rupa. Jangan risau kerana anda boleh mengatasi masalah ini dengan mengetahui beberapa tip menangani pasangan cemburu ini.

1. Jika pasangan anda mula menunjukkan perasaan yang kuat cemburu itu, iaitu menyindir ketika menyoal anda atau meluahkan perasaan marahnya terhadap anda, sebaik-baiknya usah dilayan kemarahan itu. Buat tidak tahu sahaja dan jangan membalas atau menjawab dengan perkataan lebih menyakitkan hati dan perasaannya. Yakin diri bahawa itu adalah sikapnya dan anda tidak mengambil hati.

2. Anda harus berfikiran positif dengan menganggap pasangan anda tidak berniat menyakiti hati. Cuba atasi salah faham yang berlaku dalam keadaan yang tenang. Perbincangan dengannya secara aman adalah jalan yang terbaik.

3. Cuba membina keyakinan dirinya dan katakan anda tidak seperti yang disangka. Sentiasalah memuji dirinya dan tunjukkan kasih sayang anda dengan tulus dan ikhlas. Sentiasa ungkapkan perasaan cinta dan sayang agar dia tahu yang anda benar-benar sayang kepadanya.

4. Anda juga diingatkan agar mengelak diri daripada berfoya-foya atau keluar bersendirian dengan orang lain. Ini akan menambah prasangka pada dirinya. Walaupun rakan sekerja eloklah keluar beramai-ramai dan jika mahu ke tempat penting sekalipun jangan sesekali keluar berdua.


Cara Simpan Lebihan Santan Kotak, Petua Terbaik Untuk Ibu-ibu, Paling Penting Tak Membazir!

Santan kotak kalau kita beli pek besar, lebihannya terpaksalah kita simpan di dalam peti ais. Kadangkala kalau tak sempat masak, santan yang kita simpan basi begitu sahaja. Sudahnya terpaksa dibuang dan membazir.

Perkongsian cara penyimpanan santan yang dilakukan oleh Nelisa Sofea di facebooknya ini memang wajar kita contohi. Paling penting dapat elakkan pembaziran. Asingkan awal-awal dan guna hanya yang perlu sahaja. Jom kita ikut langkahnya.

Ini cara saya simpan santan kotak untuk jangka masa lama sebab biasanya saya beli kotak kecil. Sebab kadang-kadang pakai sikit je tapi akhirnya baki tu tak sempat pakai dalam masa 3 hari. Dah busuk kenalah buang.

Ni saya beli santan pek besar 500ml repack masuk dalam plastik aiskrim. Bajet untuk sekali pakai repack lepas tu simpan dalam freezer.

Kalau nak pakai keluarkan, defrost dan masak macam biasa.

Kena ada tiga bahan ni. Plastik aiskrim paling penting.

Asingkan dalam plastik aiskrim kecil. Guna setiap satu plastik setiap kali nak guna.

Simpan Santan Lebih Lama
Antara cara lain yang anda boleh lakukan untuk memastikan santan tahan lama disimpan dalam peti ais adalah dengan membungkus santan dengan kertas surat khabar.

Caranya:
1. Basahkan kertas surat khabar.

2. Kemudian bungkus santan segar dengan kertas yang basah.

3. Bungkus kemas dan simpan di dalam peti sejuk.

4. Hasilkan santan masih sentiasa segar dan tidak terpisah air dan santannya.

Kredit: Nelisa Sofea


Jururawat Berputih Mata Wang Simpanan RM94,000 Lesap. Rupanya Ini Yang Berlaku, Take Note Semua!

Siapa sangka hanya satu panggilan seorang jururawat didakwa telah diperdaya dengan sindiket Macau Scam sehingga wang simpanannya berjumlah RM94,000 lesap.

Wanita berusia 31 tahun hanya menyedari ditipu selepas salah satu akaun miliknya sudah dipindahkan kepada beberapa akaun tidak dikenali dalam 11 transaksi dengan jumlah keseluruhan RM94,000.

Memetik daripada harian metro, Ketua Polis Daerah Port Dickson, Superintendan Aidi Sham Mohamed berkata, wanita itu membuat laporan polis pada 5 Jun lalu mendakwa ditipu sindiket menyamar sebagai pegawai Lembaga Hasil Dalam Negeri (LHDN).

“Mangsa menerima panggilan daripada nombor talian mudah alih yang mendakwa daripada LHDN dan memaklumkan dia mempunyai tunggakan cukai RM38,600.90 berkaitan syarikat didaftarkan atas namanya.

“Mangsa menafikan perkara ini dan panggilan disambungkan ke Ibu Pejabat Polis Kontinjen (IPK) Kuantan untuk tujuan membuat laporan polis secara dalam talian.”

Menurutnya lagi, mangsa kemudiannya bercakap dengan pegawai polis berpangkat Asisten Komisioner dan diminta untuk memuat turun pautan aplikasi MyBNM serta memasukkan butiran nama dan nombor kad pengenalan miliknya.

Aplikasi berkenaan didakwa bertujuan keselamatan supaya wang di dalam akaun mangsa tidak ditolak untuk tunggakan cukai itu.

Apa yang membimbangkan hampir setiap hari ada sahaja mangsa yang ditipu dengan scammer yang licik memerangkap mangsa.

Untuk mengelak kejadian sama berlaku, beliau menasihati agar orang ramai tidak mudah terpedaya penyamaran sebagai badan penguat kuasa atau institusi kewangan.

Juga tidak mendedahkan butiran perbankan kepada pihak tidak dikenali bagi mengelak daripada menjadi mangsa penipuan.

Sumber: Harian Metro

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Man, Aku Kena MSS!” Lelaki Ini Kongsi Cara Mohon Elaun Bila Kena Diberhentikan Kerja, Guna Caruman EIS. Take Note!

Sejak pandemik tahun lepas ekoran penularan wabak, ramai yang kehilangan pekerjaan. Jika selama ini mempunyai sumber pendapatan yang tetap setiap bulan, sebaliknya apabila diberhentikan kerja.

Berat mata memandang berat lagi bahu yang memikul. Buat mereka yang bekerja swasta adalah antara yang terkesan hilang punca pendapatan.

Pastinya perlu mencari pekerjaan lain atau memulakan perniagaan untuk menjana pendapatan keluarga bagi meneruskan kehidupan bersama keluarga.

APA ITU EIS

Man, aku kena MSS

Semalam aku berbual dengan kawan aku yang aku namakan H.

H: Man, bulan depan aku last makan gaji.

Aku: Ha, kenapa? Nak Buat bisnes ke?

H: Company aku downsizing. Aku kena MSS. (Note: MSS= Mandatory/Mutual Separation Scheme)

Aku: Allah. Pampasan OK tak?

H: Tak berapa OK.

Aku: Herm..Kau ada carum EIS sebelum ni? Alah…yang gaji kau kena potong tak sampai RM10 sebulan tu..

H: Ada..Tapi apa kena mengena EIS ngan MSS?

Aku: OK, ramai yang tak tau benda ni..sepatutnya HR ko dah explain pasal benefit EIS ni.

Macam ni, apabila pekerja dibuang atas sebab:

Termasuklah jugak bila pekerja resign sebab:

𝗦𝗲𝗺𝘂𝗮 𝗻𝗶 𝗹𝗮𝘆𝗮𝗸 𝘂𝗻𝘁𝘂𝗸 𝗰𝗹𝗮𝗶𝗺 𝗯𝗲𝗻𝗲𝗳𝗶𝘁𝟮 𝗘𝗜𝗦.

TAPI….kalau kau kena berhenti kerja sebab:

𝗡𝗶 𝘀𝗲𝗺𝘂𝗮 𝘁𝗮𝗸 𝗹𝗮𝘆𝗮𝗸 𝗻𝗮𝗸 𝗱𝗮𝗽𝗮𝘁 𝗮𝗽𝗮𝟮 𝗯𝗲𝗻𝗲𝗳𝗶𝘁 𝗘𝗜𝗦.

H: Apa benefit2 yang EIS bagi?

Aku: Gaji basic kau sekarang berapa?

H: Ish…segan lah nak bagitau..huhu

Aku: Hahaha…OK lah. Aku assume gaji kau RM4,500 sebulan. Ok tak?

H: RM 4,650 to be exact..hahaha

Aku: Hahaha…ok2…kalau kau nak tau…antara benefit EIS. Kau dapat “Elaun Cari Pekerjaan” maximum 6 bulan..

DAPAT ELAUN SELAMA 6 BULAN

H: Elaun? Berapa banyak elaun tu?

Aku: Kalau gaji kau tadi RM 4,650…SOCSO capped dekat RM 3,950 je. So, pengiraan dari bulan pertama sampai bulan ke enam macam ni.

Bulan 1: 80% x RM 3,950 = RM 3,160 sebulan

Bulan 2: 50% x RM 3,950 = RM 1,975 sebulan

Bulan 3: 40% x RM 3,950 = RM 1,580 sebulan

Bulan 4: 40% x RM 3,950 = RM 1,580 sebulan

Bulan 5: 30% x RM 3,950 = RM 1,185 sebulan

Bulan 6: 30% x RM 3,950 = RM 1,185 sebulan

H: Wah, serius dapat elaun macam tu selama 6 bulan??

Aku: Serius lah….Dengan syarat kau dah carum EIS minimum 2 tahun.baru boleh dapat elaun 6 bulan tu..Agak2 kau dah carum 2 tahun ke tak?

H: Mesti lah..aku dah kerja berbelas tahun kot…berbelas tahun dah lah aku carum EIS…

Aku: Hahhaha…

H: Asal kau gelak pulak?

Aku: Nampak sangat nipunya..EIS start Jan 2018 sahabat. Balik nanti kau check payslip kau cukup tak 24 kali ko mencarum…

H: Oh..ye ke? Confident je aku kanhaha..OK2 nanti aku check.

PERGI LATIHAN PUN DAPAT ELAUN

Aku: Bukan takat tu je. Kalau kau pergi training sepanjang 6 bulan ko “menganggur” tu, training fees pun kau boleh claim. Tapi maximum RM 4,000 je lah. Pastu kau dapat lagi elaun hadir training maximum RM20 sehari (yang ni ikut kelayakan gaji).Kalau kau tak percaya, kau bukak laman web SOCSO.

INI CARA NAK MOHON

H: Ish..betul ke ni Man??? So, macam mana nak mohon?

Aku: 1st, kau and HR kau kena pergi pejabat SOCSO terdekat. Jupa bahagian Industrial Relation kat sana. Both party kena sign some agreement supaya isu berbangkit tak wujud pada masa akan datang. Pastu, kau isi borang dan lampirkan dokumen2 sokongan. Contohnya, employment termination letter and bla2. Pastikan kau mohon tak lebih dari 60 hari daripada tarikh kau diberhentikan kerja..

H: Ok2…nanti aku deal ngan HR aku…Serius wei..aku tak tau. Confirm aku apply benefit ni…

Aku: Kan…dari tak dapat apa..Ok jugak lah dapat elaun tu..Dapat gak tampung apa2 yang patut sementara cari kerja baru…

H: Betul2…

So, kawan2…kalau nak tau lebih lanjut lagi pasal EIS, korang boleh lah jenguk2 link ni ye:

Sebarkan kepada sesiapa yang terkesan. Moga bermanfaat


Jus Kunyit Manjakani Segarkan Badan Dan Awet Muda, Ini Step By Step Cara Buat. Mudah Dan Jimat Buat Je Di Rumah!

Buat yang suka jamu home made ni boleh cuba cara ini. Nama je jamu jangan takut pula. Semua bahan dalam ni hanya guna bahan yang kita pakai dalam masakan je
Jadi lawas nak membuang.

Angin perut pun mudah keluar. Asyik kentut sedawa ja. Badan pun rasa ringan kalau rajin amal. Rasapun sedap. Ada masam, manis dan kelat herba je sikit. Tak pahit ya. Langsung tak.

Tak perlu percaya. Buat saja. Sebab manfaat antara herba ni dah dirakam dalam Journal of Life Sciences. Cuma tok nenek kita dah awal-awal lagi praktis sebelum mereka
Kalau nak mantap kene amal sokmolah. Kene rajin.

Antara bahannya,
Serai,  Halia, Kunyit hidup, Manjakani, Cengkih, Halba, Lada hitam, Habatusauda, Saffron, Asam keping/ asam jawa, Guka melaka dan Madu

Minum sejuk atau suam. Mana mana pun boleh. Kalau ikut petua orang lama jangan minum sejuk. Katanya kembang urat. Tapi kalau fikir logik dan Doktor sendiri pun ah bahas tak ada masalah nak minum sejuk sebab air yang kita minum tu bila dah masuk dalam perut dia akan mengikut suhu badan kita. Tengok bila kita kencing je lah. Mana ada kencing kita sejuk.

Cara penyediaan ikut gambar step by step.

Serai dia halang pembentukan gas angin dalam badan, legakan senggugut.
Halia cegah demam, selsema, radang. bagus untuk antibodi lar sekali.
Kunyit, awet muda, halang pembentukan lemak.
Manjakani, perubatan Cina guna untuk masalah buasir dan ulset. Jugak bagus untuk kembalikan keanjalan rahim perempuan lepas bersalin.
Lain lain korang gugel je lah ya. Banyak mana sukatan tu korang boleh tengok dalam pinggan tu. Pandailah agak agak.

Campurkan kesemua bahan

Masukkan air dan renehkan

Renehkan sehingga air dia tinggal sesuku periuk. Dah siap tu suamkan sekejap tapis ambil air saja.

Sisa dan hampas rebusan tadi jangan buang ya. Ambil dan blend semua pastu masak balik sampai jadi macam ni.

Boleh gentel kecil-kecil macam ni makan satu kali sehari ke. Sayang kalau buang sebab hampas dia tu masih banyak khasiat. Kakdell suka gaul dalam nasi je. Boleh juga campur dalam telur masak separuh jadi telur power.

Atau boleh dijadikan lulur @ scrub untuk tanggalkan daki dalam masa sama dia bagi macam2 khasiat dan vitamin pada kulit kita

Kakdell syorkan pakai badan saja sebab kalau untuk kulit muka ni.. Yerlah kulit muka kan lebih sensitif. Tapi kak ada Okey je boh muka. Dalam 15 minit bilas.

Boleh minum suam-suam . Yang tak habis tu boleh simpan dalam botol letak dalam peti ais. Kakdell suka minum sejuk.

Segelas yang penuh manfaat. 3 kali seminggu ok dah kalau nak amal

Selamat mencuba!


Daging Korban Dibungkus Plastik Hitam, Bahaya Kesannya. Dr Ni Jelaskan Agar Tak Ada Yang Berani Buat!

Tinggal beberapa hari lagi kita umat Islam akan menyambut Hari Raya Korban, tentunya saat melapah daging menjadi suatu perkara yang dinanti-nantikan oleh penduduk setempat. Suasana bergotong royong juga turut terasa meriah bila mana dilakukan bersama-sama.

Usai proses melapah, tiba pula proses agihan daging dilakukan dan kebiasaannya akan dibungkus kemas. Menyentuh tentang membungkus daging korban ini, terpanggil seorang doktor untuk memberi peringatan kepada pihak AJK korban, AJK Masjid dan orang ramai untuk jangan menggunakan plastik hitam.

Apa sebabnya, jom semak perkongsian penuh daripada Dr Rosli Abd Jalil ini.

Jangan guna plastik sampah hitam untuk bungkus daging korban!

Pesan kepada AJK Masjid,pesan kepada AJK korban, dan pesan kepada semua umat Islam yang akan merayakan Aidil Adha esok, JANGAN gunakan plastik sampah hitam untuk bungkus daging korban.

Ni Sebabnya

Plastik hitam dikhaskan untuk bungkus sampah, BUKAN untuk bungkus daging atau makanan, ia dibuat dari bahan plastik yang dikitar semula dari pelbagai sumber plastik yang telah terbuang dan dari segi kebersihan proses kitar semula tersebut adalah tidak hygenik dan ianya terdedah kepada kuman dan kotoran!

Disamping itu, bahan kimia dan bahan pewarna untuk pemerosesan plastik hitam adalah dari sumber bahan kimia yang boleh menyebabkan kanser dan sangat toksik kepada tubuh badan kita.

Sekiranya plastik hitam bersentuhan dengan daging yang masih basah dan berdarah maka akan berlaku tindakbalas kimia dan ianya akan menyerap ke dalam daging tersebut dan secara tidak langsung ia akan merbahayakan pada tubuh badan kita.
Daging juga boleh tercemar dengan kuman dan kotoran yang ada pada plastik yang dikitar semula itu.

Sebaiknya

Sebaliknya gunakanlah plastik putih yang lutsinar untuk tujuan pembungkusan daging korban.Islam menggalakkan kebersihan.

Saya menulis berpandukan bacaan dan pengetahuan tentang keburukan plastik sampah hitam kitar semula. Di negara maju seperti USA, Canada dan beberapa negara Eropah mereka telah mengharamkan penggunaan plastik sampah hitam kitar semula untuk digunakan sebagai pembungkus makanan dan yang saya tulis TIDAK SESUAI untuk digunakan ketika membungkus daging korban.

Kajian di USA mendapati plastik kitar semula (recycled plastic) semula mengandungi bahan kimia BROMINE DAN PLUMBUM. BROMINE adalah bahan yang bertanggungjawab kepada bertambahnya penyakit kanser, perkembangan anak-anak (developmental disorder), reproduksi isu, perubahan hormon thyroid dalam badan dan PLUMBUM pula penyebab kanser.

Atas faktor di atas juga, Negara jiran kita iaitu Indonesia melalui kajiannya di Jabatan Veterinar telah menggesa rakyatnya untuk tidak menggunakan beg plastik sampah hitam kitar semula (Berita 27 Julai 2019) untuk digunakan sebagai pembungkus makanan termasuk daging korban. Fikirkanlah bahawa Islam sangat menggalakkan kebersihan dan mengutamakan kesihatan untuk penganutnya!


Rahsia Kurangkan Rambut Gugur Dengan 1 Bahan Jer. Boleh Cuba!

Kebanyakan lelaki dan wanita ada masalah rambut gugur. Betul tak? Jadi, hari ni bella nak kongsi rahsia rambut kuat dan sihat petua orang lama dengan menggunakan 1 bahan je.
Bahan

Buah keras
Cara-cara:

1. Tumbuk buah keras sehingga hancur
2. Goreng buah keras yang telah ditumbuk tadi sehingga keperangan tanpa minyak
3. Tumbuk sekali lagi sampai pecah minyak
4. Jadikan pes buah keras sebagai masker rambut
5. Basahkan rambut, lumur di kulit kepala selama 10 minit
6. Bilas sehingga bersih
7. Amalkan seminggu 2 kali
Hasilnya, rambut lebih kuat dari akar rambut dan kurang gugur.
Selamat mecuba

Kredit: Bella Shabudin


“Ada Yang Suruh Saya Cari Hati Unta Kering” – Anak Hidap Asma Kronik, Isteri Lan Solo Minta Ibu-Ibu Kongsi Petua.

Ibu mana yang tak risau kan bila anak-anak sakit. Apa lagi kalau penyakit tersebut berisiko.

Demikian juga dengan isteri penyanyi Lan Solo, Nur Sheila Hassim yang baru-baru ini memuat naik perkongsian mengenai anak ketiganya.

Menurut Sheila, anaknya, Muhammad Akid Qassyaff, 3, disahkan menghidap penyakit Asma Kronik.

Justeru, Sheila bertanyakan petua atau pengalaman ibu-ibu yang mempunyai anak menghidap penyakit yang sama untuk sama-sama berkongsi.

“Doktor sahkan Akid ada cronic asthma. So sehari kena neb dua kali minimum. Mommy-mommy kat luar sana ada tak petua-petua lain?

“Ada yang DM saya suruh cari hati unta kering. Tumbuk dan campurkan dekat setiap makanan Akid.

“Ada juga yang suruh mandikan dengan lemon. Kalau boleh saya nak cari solution supaya Akid kurang bergantung dengan neb dan ubat-ubatan yang berpanjangan. Any ideas mommy?” tulisnya.

Kata Sheila, dia mahu mencari penyelesaian lain berhubung penyakit anaknya supaya tidak bergantung dengan ubat-ubatan untuk tempoh yang berpanjangan.

Dalam pada itu, menerusi ruangan komen rata-rata pengikutnya mula membantu dengan memberikan tips berguna selain berkongsi pengalaman yang sama dengan Sheila.

“@nurul_koji Cubalah guna hati unta, sebab anak kakak saya pun dah cuba. Alhamdulillah, anak dah tak bergantung pada neb.

@eishanie79 Betul tu hati unta paling mujarab, sebab anak saya juga Asma Kronik. Saya buat salai bagi anak saya makan hati saja campur nasi putih. Alhamdulillah dengan izin Allah SWT anak saya pulih.

Selain Akid, pasangan ini mempunyai tiga lagi cahaya mata iaitu Nur Amna Qaleesya, 6, Nur Amna Qeesyara, 4, dan Nur Amna Quxandra yang dilahirkan pada 24 Februari lalu.

Foto: Instagram @sheilarazlan & astro gempak


4 Makanan Ini Bantu Anda Tidur Lebih Nyenyak. Penghidap Insomia Patut Amalkan Kaedah Ini

Insomnia mampu memberikan kesan buruk pada kesihatan selain menjadikan seseorang itu menjadi tidak fokus, mudah letih dan tertekan. Untuk mendapatkan tidur nyenyak setiap malam, tentu ada beberapa perkara yang perlu anda amalkan.

Untuk mendapatkan tidur yang nyenyak faktor ini kena dititikberatkan. Bermula dengan pakaian yang anda pakai semasa tidur, kebersihan tempat tidur, suasana bilik tidur, serta makanan yang anda ambil sebelum masuk tidur. Jadi, untuk menyelesaikan masalah anda itu, terdapat beberapa makanan yang boleh membantu anda untuk tidur lebih nyenyak.

1. Kacang badam

Nutrisi yang terdapat pada kacang badam dipercayai membantu untuk melenturkan otot – otot tubuh dan saraf pada otak punca kepada insomnia. Beberapa kajian mendapati bahawa nutrisi pada almond MAMPU menjaga kestabilan paras gula darah ketika seseorang sedang tidur. Untuk dapatkan tidur nyenyak dan berkualiti, cubalah untuk mengamalkan kacang badam sekurang-kurangnya 5 – 7 butir setiap hari.

2. Buah pisang

Apabila anda ingin tidur nyenyak dan berkualiti setiap malam , amalkan buah pisang 2 atau 3 jam sebelum tidur. Buah pisang kaya dengan kalium, magnesium dan beberapa mineral yang baik untuk otot semasa tidur. Kajian juga mendapati, pisang sangat baik untuk membantu tidur lebih nyenyak.

3. Telur Rebus

Salah satu penyebab gangguan tidur adalah kerana badan anda kekurangan protein. Jadi, untuk mendapatkan tidur nyenyak dan berkualiti, pastikan anda memenuhi nutrisi protein dalam tubuh. Dan salah satu sumber protein tinggi yang paling MUDAH untuk didapati adalah telur. Dengan mengamalkan telur rebus sebelum tidur, ia akan membantu anda mendapatkan tidur nyenyak hingga subuh.

4. Buah Ceri

Siapa yang tidak kenal dengan buah ceri? Buah merah ini mempunyai banyak manfaat untuk kesihatan rupanya. Ia menjadi salah satu buah-buahan yang boleh membantu seseorang untuk mendapatkan tidur nyenyak serta berkualiti. Minum segelas jus ceri sebelum tidur untuk lebih cepat mengantuk dan tidur nyenyak lebih cepat.

Perlu anda ketahui, selain makanan tersebut, anda boleh amalkan hidup yang sihat dengan bersukan, serta pola makanan yang sihat untuk mendapatkan tidur lebih nyenyak.


Demi Rezeki, Sanggup Buat Kerja Kotor! Kegigihan Pak Long Undang Sebak Netizen

Bapa merupakan ketua keluarga ataupun gelaran lain yang layak diberi adalah “hero”. Warga emas ini menunjukkan bahawa tanggungjawab terhadap keluarganya lebih besar daripada maruahnya. Inilah pengorbanan seorang bapa demi mencari rezeki.

Baru-baru ini, seorang pengguna TikTok telah memuat naik beberapa video yang memaparkan seorang warga emas yang dikenali sebagai Pak Long, menyelam ke dalam sebuah saluran najis yang tersumbat.

Pekerjaan seperti ini bukanlah mudah namun Pak Long tetap menyelam ke dalam saluran tersebut untuk mencari benda asing yang menyebabkan sumbatan itu. Aksi yang menjijikkan ini telah meraih perhatian warganet ramai dan menjadi “viral”. Betapa berat mata memandang, lagi berat bahu memikul.

Lanjutan video yang tular ini, ramai warganet memuji kegagahan Pak Long dan memberi “respect” kepada kekentalan jiwanya terhadap pekerjaan ini.

Ini antara komen-komen yang diberikan di ruangan komen video tular tersebut.

“Sungguh kuat semangat pak cik ni.. hebat dari apa yang kita lihat….”

“Patutnya kena bagi gaji 5k ni”

“Hebat pakcik orang muda pun tak berani.”

“Ya Allah.. pengorbanan seorang ayah demi sesuap nasi keluarga.. Moga dimurahkan rezeki.. Hargailah jasa dan pengorbanan pada mereka yang masih ada ayah..”

Ada juga yang bimbang atas kesihatan dan keselamatan Pak Long yang menyelam lubang najis tanpa sebarang pakaian perlindungan.

“Bahaya ammonia pak long”

“Takda alat perlindungan diri ke”

“Sepatutnya sediakan coveral uniform untuk sewage treatment. Pakcik ni boleh terdedah dengan penyakit yang berbahaya. Moga dimurahkan rezeki pakcik.”

Kami dari Keluarga mendoakan semoga Pak Long dan keluarga dimurahkan rezeki. Kami juga mengharapkan artikel ini dapat memberi manfaat kepada para pembaca.

Terima Kasih.

Sumber: @mankasim_ di TikTok


”First Word Ainul ”Mama”. Alhamduillah.” Bapa Kongsi Ungkapan Pertama Ainul Mardhiah, Undang Rasa Terharu Warganet!

Sejak kisahnya disiarkan melalui media masa dan media sosial, warganet tidak putus-putus mengambil tahu akan perkembangan terbarunya.

Daripada perjalanan bidadari kecil kesayangan Malaysia ini mendapatkan rawatan dan menjalani pembedahan mengeluarkan ketumbuhan di mulutnya, sehinggalah dia beransur pulih.

Setiap masa ayahnya , Ahmad Saifuddin akan memuat naik perkembangan Ainul Mardhiah untuk dikongsikan buat tatapan ramai.

Terbaru, menerusi video pendek yang dimuat naik oleh bapa Ainul, menerusi facebooknya, si kecil ini semakin tembam dan comel itu dilihat mengungkapkan perkataaan ”mama…”.

”First word Ainul ”mama”. Alhamduillah,” demikian menurut Ahmad Safiuddin di video tersebut.

Perkembangan terbaru Ainul tersebut mendapat respond dari warganet. rata-rata gembira dan terharu dengan perkembangan si kecil ini.


“Alhamdulillah, Bertambah Ahli Keluarga. Tahniah.” Fauzi Nawawi & Lisdawati Dapat Menantu Lagi, Anak Perempuan Selamat Nikah!

Pelakon, Lisdawati berkongsi kegembiraan dan menitipkan rasa syukur selepas anak ketiganya yang juga merupakan model muslimah, Hanna Faresha telah selamat melangsungkan majlis pernikahannya pada tanggal 12 Disember lalu.

Memuatnaik berita tersebut di laman Instagramnya, isteri kesayangan Fauzi Nawawi ini turut mendoakan semoga bahtera perkahwinan anaknya itu bersama pasangannya yang dikenali sebagai Afiq akan kekal hingga ke akhir hayat.

“Alhamdulillah selesai sudah acara majlis pernikahan dan sanding anak ke 3. Semoga Allah swt merahmati korang berdua. Bahagia hingga akhir hayat.

“Terima kasih kepada semua pihak yg terlibat menjayakan majlis ini. Maaf atas segala kekurangan sepanjang majlis berlangsung.

Lisdawati dalam pada itu turut memohon maaf kepada mereka yang tidak mendapat undangan memandangkan majlis tersebut diadakan secara patuh prosedur operasi standard (SOP) yang telah ditetapkan oleh pihak kerajaan bagi mengelak covid-19.

“Maaf juga kepada Mereka yg tak dpt kami jemput atas sbb2 SOP yg terhad. Terima kasih juga kepada pihak besan dan seluruh ahli keluarga yg dtg dr jauh. ❤❤❤❤❤❤❤❤❤

Pasangan dua merpati sejoli ini dilihat sama cantik sama padan mengenakan persalinan rona putih beserta songket hasil sentuhan pereka Shanell Harun.

Menjengah ke ruangan komen, rata-rata pengikut pelakon ini menitipkan ucapan tahniah buat pengantin baru. Tak kurang yang kagum dengan Lisdawati yang tetap awet muda dan wajah tak dimamah usia.


Cara Ini Sungguh Praktikal Bagi Menyusun Kelengkapan Sekolah. Barulah Kemas!

Apabila anak kembali ke sekolah ibu bapa tentunya akan menyediakan kelengkapan sekolah dengan baik. Bukan itu sahaja, cara menyimpan beg sekolah juga menjadi perkara yang mesti tahu bagi memastikan rumah kemas.
Mengikut paparan dilaman facebooknya, didapati beliau susun atur kelengkapan sekolah dengan sempuran. Walaupun perkongsiannya pada awal tahun lepas, namun masih relevan untuk digunakan kini. Cara ini juga amat sesuai jika mempunyai anak yang ramai. Malah cara ini dapat melatih anak berdikari. Ikuti perkongsiannya.

Sama seperti tahun sebelumnya. Guna rak yang sedia ada sahaja.
Tambahan peraturan. Siapa langgar peraturan kena potong duit belanja RM1!
Anak lelaki agak mencabar. Arahan nak kena tulis dan baca. Pampang dan ingat. Bila buat peraturan mereka lebih bersemangat.

Selamat kembali ke sekolah semua. Semoga Allah memudahkan untuk kita semua.
Ameen!
sumber : FB Ashikin Hashim